το ρακάδικο: Ιουνίου 2009\nΧρυσαφί Nissan Micra, με ένα μεγάλο κόκκινο «Ν» στο πίσω τζάμι, ανεβαίνει την Κηφισίας με ταχύτητα που το προσπερνούν κι οι πεζοί.\nΣταματάει στο φανάρι και ο οδηγός του διπλανού αυτοκινήτου αρχίζει να φωνάζει και να χειρονομεί.\nΚατεβαίνει το τζάμι του Micra και η οδηγός, γύρω στα 45, με μωβ ταγέρ και κοντό μαλλί βαμμένο κόκκινο, του λέει ψύχραιμα, παραπονιάρικα κι ηδυπαθώς: «Δεν είδατε το νι μου;»\nΥΓ Κάτι άκουσα ότι η αντίστοιχη Σαλονικά θα έλεγε "Έχω πίσω μου Ν". Εξ ίσου καλό, αν και του λείπει το νάζι...\nΑναρτήθηκε από Ρακάδικο στις 12:21 π.μ. 1 σχόλιο:\nΚα, πακά, παέ.\nΣήμερα το πρωί δολοφονήθηκε στα Πατήσια ο αστυνομικός Υπαρχιφύλακας Αντώνιος-Νεκτάριος Σάββας της Αντιτρομοκρατικής Υπηρεσίας, φρουρός προστατευόμενου μάρτυρα της δίκης του ΕΛΑ. Ήταν 41 ετών και πατέρας ενός ανήλικου κοριτσιού.\nΣτο σχόλιο του Γραφείου Τύπου του Κομμουνιστικού Κόμματος Ελλάδας, αναφέρονται τα εξής:\n«Ο ελληνικός λαός πρέπει να προβληματιστεί για το ποιοι ωφελούνται από αυτές τις ενέργειες και ποιοι τις αξιοποιούν για να δικαιολογήσουν την εφαρμογή των προαποφασισμένων στην ΕΕ και σε άλλα ιμπεριαλιστικά κέντρα, τρομοκρατικών νόμων και την ισχυροποίηση των κατασταλτικών μηχανισμών, που στρέφονται κατά των λαϊκών δικαιωμάτων και του εργατικού και λαϊκού κινήματος.\nΗ λαϊκή επαγρύπνηση και η κλιμάκωση της πάλης κατά της αντιλαϊκής πολιτικής και των πολύμορφων μηχανισμών που την υπηρετούν είναι η καλύτερη απάντηση σε κάθε είδους και μορφή προβοκάτσιας και αντιλαϊκών σχεδιασμών.\nΤο ΚΚΕ εκφράζει τα συλλυπητήριά του στην οικογένεια του νεκρού αστυνομικού.»\nΠροφανώς το ΚΚΕ, κάνοντας σαφώς και ρητώς λόγο για προβοκάτσια, γνωρίζει τη συνωμοσία που κρύβεται πίσω από την δολοφονία του Σάββα δήθεν από τρομοκράτες και την εμπλοκή σε αυτήν της Ευρωπαϊκής Ένωσης και των άλλων ιμπεριαλιστικών κέντρων. Εξ ίσου προφανώς, την πληροφορία αυτή τα υπόλοιπα κόμματα είτε δεν τη γνωρίζουν είτε την αποκρύπτουν. Και ειδικά η Νέα Δημοκρατία, ως κυβέρνηση που διοικεί την αστυνομία και την ΕΥΠ, πάλι προφανώς, αποκρύπτει εσκεμμένα την αλήθεια προκειμένου, σε συνεργασία με τα υπόλοιπα αντιδραστικά κόμματα, να εξυπηρετήσει τους αντιλαϊκούς της σχεδιασμούς και να ισχυροποιήσει τους κατασταλτικούς μηχανισμούς που στρέφονται κατά του εργατικού κινήματος. Η κυβέρνηση, η όποια κυβέρνηση, με λίγα λόγια, είναι πίσω από τη δολοφονία.\nΤο ΚΚΕ εν προκειμένω και δη στο όνομα του εργατικού κινήματος, ουδόλως ασχολείται με το ότι ο Σάββας ήταν ένας χαμηλόβαθμος, μισθωτός εργαζόμενος, που σκοτώθηκε εν ώρα υπηρεσίας. Και, χωρίς να καταδικάσει ρητά το συμβάν, αρκείται στα συλλυπητήρια στην οικογένειά του, φράση που ηχεί αφόρητα πλαστικά και ειρωνικά στο τέλος της ανακοίνωσης, προερχόμενη από συντάκτες που ουδεμία θλίψη, είμαι σίγουρος, νιώθουν. Δεν ξέρω αν έχουν φτάσει σε τέτοιο σημείο αποκτήνωσης που μέσα τους έλεγαν «Ας πρόσεχε», σίγουρα πάντως νιώθουν την ανάγκη να αναφέρουν στο κείμενο 6 φορές τη λέξη «λαός» και τα παράγωγά της, για να υπενθυμίσουν ότι στο όνομα αυτού μιλούν, αυτόν θέλουν να εκπροσωπούν, αυτόν θέλουν να προστατεύσουν. Και θεωρώντας δεδομένο ότι το λαοπρόβλητο ΚΚΕ ουδεμία ανάγκη έχει να επιβεβαιώσει το λαϊκό του έρεισμα, θα απορρίψω την εξήγηση της εγγενούς πλέον, αυτοματοποιημένης και μηχανιστικής διάθεσης καπελώματος και θα θεωρήσω την επανάληψη αυτή ως απλή ένδειξη της ένδειας λόγου και της λεξιπενίας που τους κατατρύχει, ως γνήσια τέκνα του αστικού εκπαιδευτικού συστήματος, που καθοδηγεί τις πλατιές λαϊκές μάζες του μαθητικού κινήματος στους ευρωμονόδρομους της πλουτοκρατίας και των μονοπωλίων κι ό,τι άλλο κάτσει.\nΤέλος, μια και περί του λαού ο λόγος, ας δούμε τι είπε κι ο «ΛΑΟΣ»:\n«Την περίοδο της διακυβέρνησης της χώρας από τη ΝΔ έχουμε περισσότερες και συχνότερες δολοφονίες αστυνομικών από κάθε άλλη περίοδο. Η επιδεικνυόμενη ανοχή συνιστά συνέργεια και ηθική αυτουργία.»\nΤο ΚΚΕ και ο ΛΑΟΣ έχουν ελάχιστα κοινά στην πολιτική τους ιδεολογία. Στις πολιτικές τους, όμως, τοποθετήσεις και ειδικά ως προς το βάθος των πολιτικών τους αναλύσεων συχνά ταυτίζονται πλήρως, ολοκληρωτικώς και αρκούντως εξευτελιστικώς.\nΑναρτήθηκε από Ρακάδικο στις 11:00 μ.μ. 4 σχόλια:\nΈχοντας τάξει σε μια e-φίλη ότι θα έγραφα μια ιστορία σχετικά με τη Θεσσαλονίκη, έψαχνα μια αφορμή να το κάνω, ώστε να μη χρειαστεί να την παραθέσω ξερή κι αυτούσια. Την αφορμή αυτή βρήκα στο τραγούδι του Θανάση Παπακωνσταντίνου "Άστρο του πρωινού", όπως το ηχογράφησε ο Ν. Παπάζογλου σε τζαζ εκδοχή, με μπόλικες μπαγκέτες-βούρτσες στα ντραμς, με πεταχτά ακουστικά ακόρντα και με μια-δυο μπύρες παραπάνω. Κατά τα λοιπά, ίδια πως κατεβαίνουνε και τραγουδούνε διαόλοι, που λέει κι ένας ρεθυμνιώτης με μεγάλη κοιλιά...\nΙστορία λοιπόν 1η:\nΘεσσαλονίκη, χειμώνας του 1994. Καταχρώμενος τη φιλοξενία του φίλου μου και μετέπειτα κουμπάρου μου (και προσεχώς συντέκνου), είχαμε πάει μαζί με άλλους και άλλες στο σπίτι του Μανόλη Π., κάπου στις 40 εκκλησιές, όπου από τις 10 το βράδυ μέχρι τις 3 το πρωί παίζαμε μουσική και τραγουδούσαμε. Ρεμπέτικα, λαϊκά, ροκιές κι ό,τι άλλο ξέραμε, με μπουζούκι, κιθάρα, πιάνο κι ό,τι άλλο είχαμε. Περισσότερο διαμορφώναμε το πρόγραμμα εμείς που παίζαμε τα όργανα, οι υπόλοιποι ήταν περισσότερο ακροατές και ανέχονταν το ψώνιο μας. Κατά τις 3 λοιπόν αποφασίσαμε να κατεβούμε μέχρι την Εγνατία με τα πόδια. Χαλαρά, 19 χρονών κοπέλια ήμασταν, τι κι αν έριχνε ψιλόβροχο. Θυμάμαι να αφήνουμε πίσω μας τα κάστρα, να κατεβαίνουμε χαχανίζοντας τους έρημους δρόμους κρατώντας τις βαλίτσες με τα όργανα και να σχολιάζουμε κάτι Γραφεία Τελετών "ο Μπαμπούλας" που είχαμε συναντήσει. Φτάνοντας μια-δυο παραλλήλους πριν την Εγνατία πέφτουμε πάνω σε μια παρέα πιωμένων, που μας είδαν να κρατάμε όργανα και αρχίζουν να μας παρακαλούν να πάμε κάπου όλοι μαζί να τους παίξουμε τραγούδια. Εμείς, με τα δάχτυλα ακόμα πιασμένα από την 5ωρία που είχε προηγηθεί, αρνηθήκαμε ευγενικά, αλλά μάλλον δεν είμασταν και πολύ πειστικοί. Μια κοπέλα από την παρέα τους τότε, τη θυμάμαι γύρω στα 35, να φοράει ένα κόκκινο φόρεμα, πέφτει στα γόνατα πάνω στο πεζοδρόμιο μπροστά στο Μανόλη Π. και αρχίζει να του τραγουδά το "Σ' αγαπώ γιατί είσ' ωραία". Φωνάρα η κοπέλα, κοιταχτήκαμε με το Μανόλη και λέμε "Δεν πάει στο διάολο, πάμε...". Μαζευόμαστε λοιπόν όλοι μαζί σε κάτι παγκάκια πίσω από τη Ροτόντα, ξαναρχίσαμε να παίζουμε, η παρέα των πιωμένων έφερε μερικά μπουκάλια ουίσκι, άλλοι τραγουδούσαν, άλλοι χόρευαν. Μετά από λίγο μαζεύτηκαν κι άλλοι ξενύχτηδες που περνούσαν από εκεί, εμείς όποιον βλέπαμε ούτως ή άλλως τον προσκαλούσαμε και η παρέα τελικά έγινε μεγάλη. Δεν ξέρω πόση ώρα περάσαμε έτσι, μπορεί 1-2 ώρες. Βλέπουμε τότε το μπροστινό μέρος ενός άσπρου αυτοκινήτου να σταματάει πίσω από κάτι δέντρα. "Πάω να τους πω να έρθουν", λέει ένας από μας, αλλά πριν προλάβει να σηκωθεί, βλέπουμε ότι η πόρτα του οδηγού ήταν χρώματος μπλε. Άνοιξε και βγήκαν απο μέσα δύο αστυνομικοί, που, αυστηρά-αυστηρά, μας είπαν ότι ενοχλούμε τους ενοίκους των διπλανών πολυκατοικιών και ότι έπρεπε να το διαλύσουμε. Όπερ και εγένετο, αυθωρεί και παραχρήμα.\nΚομοτηνή, φθινόπωρο του 1995. Επιστρέφαμε με το Θανάση Π. από τη Μαρώνεια με ένα Suzuki RV50. Με το ίδιο μηχανάκι είχαμε κάνει μερικές μέρες πριν μια μετακόμιση, κουβαλώντας σε ένα δρομολόγιο 3 βαλίτσες κι ένα ακκορντεόν -μας έβλεπαν από τα μπαλκόνια των πολυκατοικιών και μας χειροκροτούσαν, όποιος δεν ξέρει τι εστί Suzuki RV50, ας ρίξει μια ματιά εδώ. Γυρνούσαμε λοιπόν από τη Μαρώνεια περίπου 1 η ώρα το βράδυ, άδειοι δρόμοι, ξαστεριά, δροσιά, μου λέει ο Θανάσης ότι ο κινητήρας είχε υπερθερμανθεί ξανά κι ότι έπρεπε να κάνουμε το ν-οστό κατά σειρά ημίωρο διάλειμμα. Αφήνουμε τον Κίτσο στην άκρη του δρόμου (έτσι είχε βαφτίσει ο Θανάσης το RV) και μπαίνουμε σε ένα χωράφι με σιτάρι. Ξαπλώνουμε κάτω ανάσκελα, ανάβουμε δυο πούρα King Edwards και, μες στην ησυχία της νύχτας και μακρυά από τα φώτα της πόλης, χαζεύουμε τα άστρα και το γαλαξία.\nΚομοτηνή, χειμώνας του 1996. Πάλι με το Θανάση Π., αποφασίζουμε ένα μεσημέρι να πάμε στα χιόνια, κάπου στη Ροδόπη. Φοράμε ό,τι έχουμε και δεν έχουμε, βάζουμε και κράνη (τα είχαμε για εξαιρετικές περιπτώσεις), καβαλάμε ένα Kawasaki Max 100 και ανεβαίνουμε τη Ροδόπη, φτάνοντας όπου έφταναν και τα αυτοκίνητα χωρίς αλυσίδες. Κάτσαμε όσο κάτσαμε, από ενα σημείο και μετά βαρεθήκαμε. Το χιόνι, όμως, εν τω μεταξύ εξακολουθούσε να πέφτει, στα χωραφια ήταν πάνω από 50 πόντους και στους δρόμους είχε γίνει πάγος. Αποφασίσαμε, λοιπόν, ότι, μια και νύχτωνε, έπρεπε κάποι στιγμή να γυρίσουμε. Μόνο μέχρι να ανέβουμε στο Max 100, προτού δηλαδή να βάλουμε μπροστά και να αρχίσουμε το πατινάζ, είχαμε πέσει 2-3 φορές. Με τα πολλά ανεβαίνουμε κι αρχίζουμε την τσουλήθρα. Ζήτημα να πηγαίναμε 4-5 μέτρα, πέφταμε και όπου μας έβγαζε ο πάγος. Άλλες φορές σταματούσαμε στην άσφαλτο, άλλες φορές στα χωράφια. Φορούσαμε τόσο πολλά ρούχα που δεν πονούσαμε καν, περισσότερο μας ένοιαζε μην πάθει τίποτα το μηχανάκι. Δεν πήραμε καμία στροφή, σε όλες φεύγαμε στην ευθεία. Με τα πολλά φτάσαμε στο στεγνό, μπήκαμε στην Κομοτηνή και πήγαμε σε δύο φίλες μας για τσάι. Μείναμε μέχρι το πρωί και, μετά από μερικά χρόνια, τη μία από αυτές την παντρεύτηκα.\nΚι όποιος δεν κατάλαβε τη σύνδεση με το "Άστρο του Πρωινού", δεν έχει ακούσει το "Άστρο του Πρωινού". Ας ακούσει, επομένως, το "Άστρο του Πρωινού".\nΑναρτήθηκε από Ρακάδικο στις 2:26 π.μ. 8 σχόλια:\nΤο 1976 στην περιοχή της Serra Pelada (Φαλακρό Βουνό) της Βραζιλίας, ένας γεωλόγος επιβεβαίωσε ότι αυτό που είχε βρει ο αγρότης Genesio Ferreira da Silva στο ποτάμι κάνοντας μπάνιο το παιδί του, ήταν χρυσός.\nΠερίπου 20.000 άνθρωποι κρατώντας αξίνες και φτυάρια γέμισαν το φαλακρό βουνό μέσα στις επόμενες 5 εβδομάδες, ανακαλύπτοντας ένα από τα μεγαλύτερα κοιτάσματα χρυσού στον κόσμο.\nΗ κυβέρνηση της Βραζιλίας κρατικοποίησε τα δικαιώματα εξόρυξης, πληρώνοντας τους χρυσωρύχους με ποσοστά επί της παραγωγής τους. Καθένας από αυτούς είχε δικαίωμα να σκάβει έκταση 6 τ.μ. απεριόριστα προς τα κάτω. Σε μερικά χρόνια ο αριθμός των χρυσορύχων έφτασε τις 30.000 και η ετήσια εξόρυξη χρυσού ανερχόταν περίπου στους 2,5 τόνους.\nΠριν από μερικούς μήνες η ομοσπονδιακή αστυνομία της Βραζιλίας προσπάθησε να εφαρμόσει στην περιοχή νόμους απαγόρευσης του ποτού, του τζόγου και της πορνείας. Έγινε ονομαστική καταγραφή των χρυσωρύχων, θεσπίστηκε ελάχιστο ημερομίσθιο $18, παρασχέθηκε ιατρική φροντίδα και μεταλλειολόγοι κρατικών οργανισμών παρείχαν συμβουλές στους χρυσωρύχους προκειμένου να λαμβάνουν προφυλάξεις ασφαλείας και να μεγιστοποιήσουν την παραγωγή.\nΜέχρι σήμερα η ετήσια εξόρυξη χρυστού στη Serra Pelada παραμένει σχεδόν αμείωτη.\nΣτην περιοχή έχει χτιστεί μια μικρή πόλη, όπου δεκάδες χιλιάδων ανήλικα κορίτσια πουλάνε το κορμί τους για λίγη χρυσόσκονη και 70 περίπου φόνοι παραμένουν ανεξιχνίαστοι κάθε μήνα.\nΟι φωτογραφία είναι του σπουδαίου Βραζιλιάνου φωτορεπόρτερ Sebastião Salgado.\nΑναρτήθηκε από Ρακάδικο στις 2:09 π.μ. Δεν υπάρχουν σχόλια:\n... παντέρμη ξενιτιά !\nΣύντεκνοι...αν και μεγαλώσαμε στον Άγιο Νικόλαο, τελικά καταλήξαμε ο κάθε ένας σε διαφορετικό τόπο. Ο σύντεκνος Γ στην συννεφοσκέπαστη Αγγλία (όταν δεν έχει ομίχλη βρέχει όπως αναφέρουν οι Υδέρζιος και Γοσκίνιος), ο σύντεκνος Δ σε μια πόλη κοντά στον Πειραιά (δεν θέλω σχόλια), και εγώ (ο σύντεκνος Μ) στον Χάνδακα. Οικονομικοί μετανάστες λοιπόν και οι τρεις καταλήξαμε να αναζητούμε στοιχεία που να μας θυμίζουν την "χαμένη πατρίδα" (υπερβολή!, το ξέρω ...).\nΔεν ξέρω εάν φταίει το γεγονός ότι είμαι συναισθηματικά δεμένος με την πόλη αυτή αλλά όταν βρίσκομαι στην αγαπημένη μου καφετέρια (στη Δωδώνη) δίπλα στη Λίμνη ξεχνιέμαι και ηρεμώ. Που αλλού μπορείτε να φανταστείτε τους εαυτούς σας και να νιώθετε έτσι; Πουθενά αλλού παρα στην καρδιά της Κρήτης ή ιν δε χέρτμπιτ οφ κρίτ για να το πούμε και στα ελληνικά!\nΓια να έχω μερικές εικόνες μόνιμα μαζί μου, έχω προσπαθήσει να τραβήξω μερικές φωτογραφίες από τα πιο ωραία σημεία της πόλης. Πιο συγκεκριμένα, αυτό που μου αρέσει να κάνω είναι να συνθέτω πανοραμικές φωτογραφίες, πολλές διαδοχικές, δηλαδή, αλληλοκαλυπτόμενες φωτογραφίες που συνθέτοντάς τις να προκύπτει μια, η οποία να φαίνεται σαν να είναι τραβηγμένη με έναν υπερ-ευρυγώνιο φακό. Εξειδικεύοντάς το ακόμα περισσότερο, δημιουργώ αρχεία τα οποία μπορούν και παίζουν στο www ή με κάποιον παίχτη (player) όπως είναι ο quicktime player της Apple και που σου επιτρέπουν την περιήγηση μέσα στην φωτογραφία, δίνοντάς σου την εντύπωση ότι βρίσκεσαι μέσα στην φωτογραφία. Δυο προγράμματα που χρησιμοποιώ για αυτή την δουλειά και που σας συνιστώ να δοκιμάσετε είναι το ptgui και το serif panorama plus.\nΠαρακάτω σας παρουσιάζω τα αποτέλεσμα από δυο τέτοιες προσπάθειες. Περιηγηθείτε ελεύθερα μέσα στην φωτογραφία (αρκεί να έχετε εγκατεστημένο τον quicktime codec, με τα shift/control κάνετε zoom in/zoom out)\nΑναρτήθηκε από σύντεκνος Μ στις 7:48 μ.μ. 1 σχόλιο:\nΕτικέτες Άγιος Νικόλαος, Κρήτη, ξενιτιά\nO John Rockefeller ο νεότερος γεννήθηκε τον Ιανουάριο του 1874 στη Νέα Υόρκη, πέμπτο παιδί του δισεκατομμυριούχου John Rockefeller του πρεσβύτερου. Φοίτησε στο Πανεπιστήμιο Brown και το 1897 ανέλαβε τη διεύθυνση των επιχειρήσεων Standard Oil και JP Morgan US Steel, που είχε ιδρύσει ο πατέρας του. Κατά τη διάρκεια της οικονομικής ύφεσης, χρηματοδότησε την κατασκευή ενός τεράστιου συγκροτήματος 14 κτιρίων στο κέντρο του Μανχάταν, γνωστού σήμερα ως Rockefeller Center. Παράλληλα συμμετείχε και επέκτεινε τις φιλανθρωπικές δραστηριότητες της οικογένειάς του, δαπανώντας για το σκοπό αυτό περισσότερα των $500.000.000. Πέθανε το Μάιο του 1960, ετών 86.\nΜια από τις εταιρείες της οικογένειας Rockefeller ήταν η Colorado Fuel and Iron, η οποία εκμεταλλευόταν, μεταξύ άλλων, ορυχεία στην περιοχή Ludlow του Colorado, όπου απασχολούσε περίπου 13.000 ανθρακωρύχους. Αυτοί έμεναν με τις οικογένειές τους σε σπίτια που ανήκαν στην εταιρεία, ψώνιζαν με κουπόνια της εταιρείας από καταστήματα που ανήκαν στην εταιρεία, πήγαιναν σε γιατρούς της εταιρείας και φυλάσσονταν από φρουρούς της εταιρείας.\nΤο Σεπτέμβριο του 1913, με την παρότρυνση της Ένωσης Ανθρακωρύχων Αμερικής, ξεκίνησαν απεργία με διάφορα αιτήματα, μεταξύ των οποίων να αναγνωριστεί το συνδικαλιστικό τους σωματείο και να εφαρμοστούν οι νόμοι της Πολιτείας του Colorado όσον αφορά τις συνθήκες και τα ωράρια εργασίας. Η εταιρεία αντέδρασε με εξώσεις των απεργών από τα σπίτια τους και προσλαμβάνοντας απεργοσπάστες, χωρίς όμως αποτέλεσμα.\nΈξι μήνες μετά, την 20 Απριλίου 1914, ένοπλοι εθνοφρουροί της Πολιτείας της Κολοράντο εισέβαλλαν στον καταυλισμό των απεργών. Πάνω από 45 άνθρωποι σκοτώθηκαν, συμπεριλαμβανομένων και πολλών παιδιών. Ακολούθησαν γενικευμένες συγκρούσεις μεταξύ εργατών και εθνοφρουρών στην Πολιτεία του Colorado, με πολύ περισσότερους νεκρούς και εκατοντάδες συλλήψεις. Το συμβάν έμεινε στην ιστορία ως "Η Σφαγή του Ludlow" (The Ludlow Massacre). O John Rockefeller ο νεότερος κλήθηκε από την Επιτροπή Εργασιακών Σχέσεων για παροχή εξηγήσεων σχετικά με τη συμμετοχή της εταιρείας του στη Σφαγή του Ludlow, αρνούμενος κάθε ανάμειξη. Αργότερα παραδέχθηκε πως είχε πει ψέματα.\nΜεταξύ των νεκρών στο Ludlow ήταν ένας από τους υποκινητές της απεργίας, o Έλληνας μετανάστης Louis Tikas, ετών 30, ο οποίος σήμερα θεωρείται ως ένας από τους πρωτεργάτες του συνδικαλιστικού κινήματος στις ΗΠΑ. Την κηδεία του παρακολούθησαν χιλιάδες εργατών. Ήδη σε απεργίες που είχαν προηγηθεί σε άλλα ορυχεία, ο Tikas είχε αναδειχθεί σε ηγετική μορφή των οργανωμένων ανθρακωρύχων. Είχε εργαστεί ως καφετζής στο Ντένβερ και ως απεργοσπάστης απεργιών ανθρακωρύχων. Είχε έρθει στη Νέα Υόρκη το 1906 σε ηλικία 20 ετών, είχε γεννηθεί το Μάρτιο του 1886 στα Λουτρά Ρεθύμνου και το όνομά του ήταν Ηλίας Σπαντιδάκης.\nΑναρτήθηκε από Ρακάδικο στις 12:51 π.μ. 2 σχόλια:\nΚλασική Φυσική vs Κβαντική Φυσική\nΟ σκακιστής παίζει σκάκι για να επιδείξει την ευφυΐα του, για την οποία είναι υπερήφανος.\nΟ ταβλαδόρος παίζει τάβλι για να επιδείξει την κωλοφαρδία του, για την οποία είναι υπερήφανος.\nΟ σκακιστής δεν θεωρεί τον παράγοντα της τύχης αντάξιο της προσωπικότητάς του.\nΟ ταβλαδόρος εμπιστεύεται την κωλοφαρδία του και σέβεται την κωλοφαρδία του συμπαίκτη του.\nΟ σκακιστής έχει μελετήσει παρτίδες, έχει μάθει άμυνες και ανοίγματα, λύνει ασκήσεις και έχει διαβάσει βιβλία.\nΟ ταβλαδόρος ό,τι ξέρει, το ξέρει εκ πείρας και μάλιστα πικράς.\nΟ σκακιστής κερδίζει και απολαμβάνει την παγκόσμια αναγνώριση.\nΟ ταβλαδόρος κερδίζει και απολαμβάνει τα υβριστικά, χλευαστικά και ζηλόφθονα σχόλια των φίλων του.\nΟ σκακιστής χάνει και παθαίνει κατάθλιψη.\nΟ ταβλαδόρος χάνει και υβρίζει και χλευάζει ζηλόφθονα τους φίλους του.\nΟ ταβλαδόρος δεν μπορεί να κερδίσει τον σκακιστή στο σκάκι.\nΟ σκακιστής νομίζει ότι μπορεί να κερδίσει τον ταβλαδόρο στο τάβλι.\nΟ σκακιστής νομίζει ότι επειδή είναι σκακιστής, είναι και κάποιος.\nΟ ταβλαδόρος γνωρίζει ότι ο σκακιστής νομίζει ότι επειδή είναι σκακιστής, είναι και κάποιος.\nΟ ταβλαδόρος θα ξεχάσει τι έφερε επειδή του τράβηξε την προσοχή ένας ωραίος κώλος που περνούσε από δίπλα.\nΟ σκακιστής ουδέποτε θα διανοηθεί ότι η βασίλισσα μπορεί να έχει ωραίο κώλο.\nΑναρτήθηκε από Ρακάδικο στις 1:33 π.μ. 2 σχόλια:\nΓιατί κάποια τραγούδια μας αρέσουν;\nΚι αναφέρομαι σε αυτά που, ανεξαρτήτως αυτών που τυχαίνει να απευθύνονται στο προσωπικό μας αισθητήριο, υπάρχουν και αυτά που αρέσουν σε όλους, ή εν πάσει περιπτώσει στους περισσότερους από μας. Γιατί; Ποιο είναι αυτό το κοινό μας κριτήριο; Τι είναι αυτό που μας υπενθυμίζει πόσο κοντά, πόσο μαζί είμαστε; Αυτό που, όσο λανθάνον κι αν είναι, τη στιγμή του ακούσματος του τραγουδιού αναδύεται, γίνεται κυρίαρχο και μας ενώνει και μετά, όταν το τραγούδι ξεχνιέται, το ίδιο εύκολα αποσύρεται, ναρκώνεται και μας αφήνει στην απομόνωση;\nΤο κριτήριο για τους κοινούς φόβους, τα κοινά πάθη ή ακόμη και το κοινό χιούμορ είναι μάλλον ευκολότερα ανιχνεύσιμο και εξηγήσιμο. Και πάντως απλούστερο, καθώς μια από τις συνιστώσες του, πέρα από τα κοινά βιώματα και τις κοινές προσλαμβάνουσες, μπορεί να είναι αυτό που λέμε "ένστικτο" ή "αντανακλαστικό" ή "φύση".\nΗ φύση, όμως, ελάχιστα σχετίζεται με τη δημιουργία ενός τραγουδιού. Ίσως ενυπάρχει στη γενεσιουργό της αιτία, στην ανάγκη δηλαδή του ανθρώπου να εκφραστεί και να επικοινωνήσει, αλλά ως εκεί. Οι στίχοι και η μουσική, ως πρωταρχικά υλικά, είναι ανθρώπινα εργαλεία, όπως άλλωστε και ο συνδυασμός τους, δηλαδή το λεγόμενο "ντύσιμο", καθώς και αυτό που ονομάζουμε "ερμηνεία" ή "απόδοση". Έχουμε επομένως ένα ανθρώπινο κατασκεύασμα, ένα έργο τέχνης που καταφέρνει να απευθυνθεί και να ξεσηκώσει τα συναισθήματα εκείνα που εδράζονται στην κοινή μας καταγωγή, το κοινό μας παρόν, την κοινή μας πορεία και, το πιο σπουδαίο, τη γνώση της κοινής μας μοίρας. Δεν υπάρχει άλλη μορφή τέχνης που να το πετυχαίνει κάτι τέτοιο σε αυτό το βαθμό και σ' αυτήν την έκταση και το βάθος, παρά μόνο περιστασιακά.\nΗ τέχνη του τραγουδοποιού έγκειται στο να ντύσει σωστά το σωστό στίχο με τη σωστή μουσική και να το αποδώσει σωστά. Κι εδώ η έννοια του "σωστού" δεν είναι υποκειμενική, παρ' ότι προέρχεται από ανθρώπους που ως καλλιτέχνες εκφράζουν την υποκειμενική τους φύση και ανάγκη, είναι αντικειμενική, ή σωστότερα μετατρέπεται εκ του αποτελέσματος σε αντικειμενική. Όπως όλες, βέβαια, οι μορφές τέχνης, που ορίζονται από την ικανότητα των δειγμάτων τους να εκφράζουν τους αποδέκτες τους και όχι μόνο το δημιουργό τους.\nΞαναδιαβάζοντας τα παραπάνω, σκέφτηκα ότι ίσως θα πρέπει να τονιστεί λίγο παραπάνω ο παράγοντας της ερμηνείας. Φοβάμαι πως πολλά καλά τραγούδια δεν είχαν την αναγνώριση που θα τους άξιζε, επειδή τα τραγούδησαν οι ακατάλληλοι άνθρωποι. Υποθετικό είναι αυτό, δεν αναφέρομαι σε κάποιο συγκεκριμένα.\nΜπορώ όμως να δώσω ένα-δυο παραδείγματα κακής και καλής ερμηνείας. Π.χ. αυτή του Γρηγόρη Μπιθικώτση στο «Κράτησα τη ζωή μου», σε στίχους Γ. Σεφέρη και μουσική Μ. Θεοδωράκη, είναι νομίζω κακή. Μπορεί η πολυπαινεμένη αυτή «δωρικότητα» του Μπιθικώτση να αναδεικνύει ιδανικά τους ποιητικούς στίχους των μελοποιήσεων του Θεοδωράκη, αλλά εδώ απέτυχε. Άλλο «δωρικότητα», άλλο αδιαφορία. Ίσως παίζει ρόλο και το tempo της ηχογράφησης, που είναι κάπως γρήγορο και δεν δένει με το ρυθμό του στίχου. Όχι ότι δεν έχει και καλά σημεία, αλλά, ευτυχώς, υπάρχει και η ερμηνεία της Μαργαρίτας Ζορμπαλά. Έχει μια τραγικότητα η φωνή αυτής της κοπέλας που ταιριάζει ιδανικά με τη μελαγχολία και την απολογιστική διάθεση του τραγουδιού. Το τραγούδι το είχα ακούσει από τον Μπιθικώτση και το ξέχασα. Το άκουσα από τη Ζορμπαλά και με συγκλόνισε.\nΠερσινά ξινά σταφύλια φυσικά, αλλά εγώ τώρα το ανακάλυψα, τώρα το λέω. Κάλλιο αργά παρά ποτέ. Καλοί ερμηνευτές βέβαια υπήρχαν και υπάρχουν πολλοί, διάσημοι και άγνωστοι. Από την παρέα μας μέχρι τις δεύτερες φωνές στα μπουζούκια. Από τη Ρίτα Σακελλαρίου και το Βασίλη Καρρά, μέχρι το Θηβαίο και την Αρλέτα. Όπως και αγιάτρευτα κακοί, από το Χατζηγιάννη και τη Βίσση, μέχρι τον Τερζή και το Ρέμο.\nΕν πάσει περιπτώσει, καταλήγω στο τραγούδι που μ’ έκανε να σκεφτώ τα παραπάνω τετριμμένα και επ’ αφορμή του οποίου είδα πως πέραν των πιθανών τραγουδιών που δεν ξέρουμε επειδή ουδείς τα ερμήνευσε σωστά, υπάρχουν και αυτά που τα ξέρουμε, αν και ουδείς τα ερμήνευσε σωστά. Έτσι και το «Βοσκαρουδάκι αμούστακο», του μεγάλου Κώστα Μουντάκη, που το ξανάκουσα πρόσφατα από το Γιάννη Χαρούλη. Υπέροχο! Βρήκα και παλιές εκτελέσεις, βρήκα κι από ζωντανές ηχογραφήσεις, αλλά πιστεύω πως μέχρι στιγμής δεν έχει βρεθεί άξιος ερμηνευτής, συμπεριλαμβανομένου του Μουντάκη. Εννοείται πως πρέπει να ’ναι Κρητικός, εννοείται πως πρέπει να ’ναι κι αορίτης και πρέπει να ’ναι και μια ολιά κουζουλός. Δύσκολο, αλλά μια και στην Κρήτη από κουζουλούς γεμάτος ο τόπος, μπορεί και να βρεθεί μια μέρα.\nΑναρτήθηκε από Ρακάδικο στις 12:38 π.μ. Δεν υπάρχουν σχόλια:


Maria Apartments Στο Σιδάρι Κέρκυρας - Η Τοποθεσία μας\nTο Σιδάρι βρίσκεται στο βορειοδυτικό τμήμα της Κέρκυρας και απέχει 32χλμ. από το κέντρο της πόλης. Αποτελεί σημείο αναφοράς για κάθε επισκέπτη του νησιού, αφού είναι ένα από τα διμοφιλέστερα θέρετρα του Ιονίου. Το χωριό είναι χτισμένο σε μια λοφώδη περιοχή, έχει αξιοσημείωτες διαστάσεις και αναπτύσεται στη θάλασσα δημιουργώντας υπέροχες παραλίες!\nΕίναι πολυσύχναστο από νέους και διαθέτει όλες τις χρήσιμες υπηρεσίες για τους τουρίστες από μαγαζιά, διασκέδαση, μέσα μεταφοράς μέχρι και οργανωμένες εκδρομές.\nΜεγάλο τουριστικό ενδιαφέρον οφείλεται στο περίφημο «Canal d’ Amour», Κανάλι της Αγάπης. Είναι μια από τις πιο όμορφες παραλίες του νησιού, η οποία αποτελείται από βραχώδεις σχηματισμούς που επεκτείνονται στην θάλασσα, δημιουργώντας μικρούς κόλπους που είναι προσβάσιμοι με δρομάκια και σκαλοπάτια. Ένα είδος καναλιού από κρυστάλλινα νερά. Η παραλία πήρε το όνομα της από ένα μύθο που έλεγε ότι τα ζευγάρια που θα κολυμπήσουν από άκρη σε άκρη θα μείνουν για πάντα ερωτευμένα.\nΠραγματοποιούνται καθημερινά πτήσεις από το αεροδρόμιο Ελευθέριος Βενιζέλος της Αθήνας και από το Μακεδονία(SKG) της Θεσσαλονίκης προς το αεροδρόμιο Ιωάννης Καποδίστριας της Κέρκυρας.Η διάρκεια των πτήσεων και από τις δύο πόλεις είναι περίπου 50 λεπτά.\nΓια να φτάσετε μέσω θαλάσσης στην Κέρκυρα έχετε πολλές εναλλακτικές επιλογές. Άπο την Ηγουμενίτσα για την Κέρκυρα ταξιδεύουν καθημερινά πολλά πλοία με δρομολόγια που αλλάζουν συχνά ανάλογα την εποχή. Άπο την Πάτρα φεύγουν μεγάλα πλοία με προορισμό την Ιταλία και συνήθη σταθμό την Κέρκυρα, καθώς επίσης και αυτά που έρχονται από Ιταλία για Πάτρα .\nΜπορείτε να χρησιμοποιήσετε την Εγνατία οδό και όλους τους οδικούς άξονες από Αθήνα, Θεσσαλονίκη και Ιωάννινα με το αυτοκίνητο σας ή με τα λεωφορεία του ΚΤΕΛ, τα οποία διεξάγουν καθημερινά δρομολόγια με αφετηρία τις παραπάνω πόλεις.


Pontokomi.com: Σύλλογος Περιβάλλοντος και Ποιότητας Ζωής Δήμου Δημητρίου Υψηλάντη: Θετική Σκέψη: Ο νέος δεσμοφύλακας του ανθρώπου...\nΟ Πάολο Κοέλιο στο πολυδιαβασμένο βιβλίο του «Ο Αλχημιστής» αναφέρει πως αν θέλεις κάτι πολύ, το σύμπαν θα «συνωμοτήσει» για να σε βοηθήσει να το πετύχεις. Το βιβλίο «The Secret» - καθώς και η ομώνυμη ταινία - παρουσιάζουν την άποψη πως η επιθυμία πραγματοποιείται «μαγικά» και βιώνουμε ό,τι σκεφτόμαστε - θετικό ή αρνητικό. Αυτά είναι τα γνωστότερα παραδείγματα από ένα νέο meme που φαίνεται να εγκαθιδρύεται τα τελευταία χρόνια όλο και περισσότερο στα κέντρα νόησης των ανθρώπινων όντων. «Ενδεδυμένο» με αισιοδοξία και υποσχόμενο ό,τι ονειρεύεται το κάθε ανθρώπινο πλάσμα, ήταν φυσικό να αποκτήσει χιλιάδες - ή και εκατομμύρια - ξενιστές σε πολύ σύντομο χρονικό διάστημα. Είναι, όμως, χρήσιμο τελικά; Μήπως δεν πρόκειται για κάτι που αλλάζει τη ζωή μας προς το καλύτερο, αλλά αντιθέτως τη χειροτερεύει; Η θετική σκέψη δεν είναι κάτι κακό, φυσικά, αλλά το ίδιο μπορούμε να πούμε και για την αρνητική. Τι σημαίνει ακριβώς «θετική» ή «αρνητική» σκέψη; Το να σκέφτομαι, για παράδειγμα, ότι θα βρω θέση για να σταθμεύσω το όχημά μου χαρακτηρίζεται ως «θετική σκέψη», ενώ το αντίθετο ως «αρνητική». Οι θιασώτες αυτού του δόγματος ισχυρίζονται πως αυτός που θα σκεφτεί «θετικά» θα βρει θέση στάθμευσης, ενώ εκείνος που θα σκεφτεί «αρνητικά» όχι. Μ' αυτό τον τρόπο εξηγούν διάφορα δεινά που συμβαίνουν σε ορισμένους ανθρώπους, καθώς επίσης και πολλά ευχάριστα που συμβαίνουν σε άλλους. Θεωρούν πως ο ίδιος ο άνθρωπος προκαλεί τις καταστάσεις που βιώνει, ανάλογα με τον τρόπο που σκέφτεται. Φυσικά, η άποψη αυτή δε διαφέρει πολύ απ' τις παλιές δεισιδαιμονίες, παρά μόνο ως προς την «εμφάνισή» της. Στη θέση του Θεού ή της Μοίρας που αποφασίζει, τώρα τοποθετείται το ίδιο το άτομο και η σκέψη του. Η νεώτερη «προσθήκη» στην παλιά ιδέα είναι η θεώρηση πως ο άνθρωπος έχει πλήρη ευθύνη και δυνατότητα χειρισμού.\nΚατ' αρχήν, γιατί σκέφτεται ο κάθε άνθρωπος σε κάθε συγκεκριμένη κατάσταση μ' ένα συγκεκριμένο τρόπο; Μήπως αυτό δεν αποτελεί απόρροια της «επιθυμίας» του, αλλά συμπέρασμα παρατήρησης και συνδυαστικής σκέψης; Δηλαδή, όσον αφορά το προηγούμενο παράδειγμα, είναι παράλογο να σκεφτεί κάποιος πως αν πάει στο κέντρο μιας μεγάλης πόλης ή σ' έναν πολυσύχναστο εμπορικό δρόμο σε ώρα αιχμής δε θα βρει να σταθμεύσει; Βεβαίως, γιατί αυτό που τον εμποδίζει είναι η ίδια η σκέψη του - μας λένε οι «θετικοσκεπτικοί». Και - φυσικά - ευθύνεται ο ίδιος για το τρακάρισμα που θα του συμβεί, παρά το γεγονός πως ο άλλος εμπλεκόμενος οδηγός παραβίασε το stop. Αν σκεφτόταν θετικά, ο άλλος δε θα ήταν πιωμένος και θα είχε σταματήσει να ελέγξει τον δρόμο... Φυσικά, αυτή τη λογική μπορείτε να την προχωρήσετε και να συμπεριλάβετε τους μετανάστες που αντιμετωπίζονται ρατσιστικά, τα παιδιά που δεν έχουν γονείς, στέγη και τροφή, το ενεργειακό πρόβλημα, την τρύπα του όζοντος, τη διεθνή οικονομική κρίση, τον Β΄ Παγκόσμιο Πόλεμο, τις σφαγές των Ινδιάνων απ' τους Ισπανούς κονκισταδόρες, το Κυπριακό ζήτημα και άλλα πολλά. Όλα αυτά συνέβησαν και συμβαίνουν, μόνο και μόνο επειδή οι άνθρωποι δεν έχουν μάθει να σκέφτονται «θετικά»! Όπως αντιλαμβάνεστε, εκτός του παραλόγου που αναδεικνύεται σε ό,τι αφορά την εξήγηση ή την προσπάθεια πρόβλεψης ορισμένων γεγονότων, όλη αυτή η «σχολή σκέψης» αυξάνει επιπλέον τα ενοχικά σύνδρομα του ατόμου, εφόσον το αντιμετωπίζει ως υπαίτιο για οτιδήποτε του συμβαίνει. Σ' αυτό το σημείο θα πρέπει να επισημάνω ότι δεν απορρίπτω την αισιόδοξη οπτική, το αντίθετο μάλιστα. Αλλά είναι διαφορετικό να αντιμετωπίζεις τη ζωή και τον κόσμο με αισιοδοξία και άλλο πράγμα να νομίζεις ότι αν σκεφτείς κάτι θα συμβεί από μόνο του ή να θεωρείς πως αν κάτι δε γίνεται όπως θα ήθελες ευθύνεται η «αρνητική» λειτουργία του εγκεφάλου σου. Το «δόγμα» της θετικής σκέψης μπορεί να φαίνεται χρήσιμο σε ανασφαλείς και φοβικούς, όπως χρήσιμος φαίνεται κι ο Αλλάχ για κάποιους άλλους. Εξαρτάται τι απαιτήσεις έχεις απ' τον εαυτό σου, τι στόχους έχεις θέσει και πόση διάθεση να τους επιτύχεις. Ο κόσμος είναι αρκετά πολύπλοκος, πολυδιάστατος και πολυεπίπεδος. Ο άνθρωπος δε βρίσκεται μόνος, αλλά αλληλεπιδρά συνεχώς με άλλους ανθρώπους, δέχεται ερεθίσματα απ' το περιβάλλον, ανταποκρίνεται σε καταστάσεις, κάνει επιλογές. Όλος αυτός ο χαοτικός συνδυασμός δημιουργεί την πραγματικότητα που αντιλαμβάνεται. Είναι συμμέτοχος σ' αυτή και όχι ο μοναδικός δημιουργός. Γι' αυτό και δεν έχει τον απόλυτο έλεγχο - συχνά, δεν έχει καν την υποψία ελέγχου. Και γι' αυτό βρίσκεται σ' ένα διαρκή «πόλεμο», έναν ατέρμονο αγώνα προσπάθειας επίτευξης των στόχων του. Το Σύμπαν δείχνει ότι όχι μόνο δε βοηθά, αλλά αντιθέτως προβάλλει συνεχώς εμπόδια. Κι αυτό συμβαίνει γιατί σε όλα τα «αδρανειακά» συστήματα - όπως η οποιαδήποτε παγιωμένη κατάσταση - λειτουργούν «δυνάμεις ισορροπίας», οι οποίες τείνουν να διατηρήσουν το εκάστοτε status quo. Μόνο κάποιος με ισχυρή Θέληση μπορεί να «ανατρέψει» αυτή την ισορροπία και να την «μετακινήσει» σ' ένα νέο «σημείο» - ώστε να δημιουργηθεί μια νέα «κατάσταση ισορροπίας» με τις νέες, δικές της «δυνάμεις αδρανείας». Κάπως έτσι δημιουργείται η Ιστορία του Κόσμου και εξελίσσεται η Προσωπική Διαδρομή του κάθε ανθρώπου. Απ' τον ατέρμονο αυτό «πόλεμο» των συντηρητικών, των παγιωμένων με τα νεωτεριστικά, τα ρηξικέλευθα. Η σκέψη από μόνη της - θετική ή αρνητική - δεν προκαλεί τίποτε πέρα από άλλες σκέψεις και συνειρμούς ή διανοητικό προβληματισμό. Αυτό που δημιουργεί την πραγματικότητα είναι η πράξη. Όποιος θέλει ν' αλλάξει κάτι δεν αρκεί να σκέφτεται, πρέπει να πράττει. Τη στιγμή που οι ανθρώπινες CPU κάνουν upgrade απ' τη θετική σκέψη στη θετική πράξη θα μπορούμε να βρεθούμε πιο κοντά σ' έναν περισσότερο δίκαιο και ελεύθερο κόσμο. Μέχρι τότε, βέβαια, δε χάνουμε τίποτα να σκεφτόμαστε θετικά. Μπορεί και να μας κάτσει...\nΠηγή: http://www.outer.gr - Στάθης Θηβαίος


Γεννηματά για την εξ' αποστάσεως ψηφοφορία: Δεν υπάρχουν εγγυήσεις - CNN.gr\nΔευτέρα, 18 Σεπτεμβρίου 2017 16:10\n«Όσον αφορά την εξ΄ αποστάσεως ψηφοφορία, δεν υπάρχει διαφωνία. Δεν υπάρχουν εγγυήσεις. Αυτό είναι το πρόβλημα. Παρά τις μεγάλες προσπάθειες που έχει καταβάλει ο κ. Αλιβιζάτος δεν δίδονται εγγυήσεις μέχρι σήμερα», δήλωσε η πρόεδρος του ΠΑΣΟΚ και επικεφαλής της Δημοκρατικής Συμπαράταξης, Φώφη Γεννηματά.\n«Ακόμα και υποστηρικτής αυτού του εγχειρήματος στην Επιτροπή παραδέχτηκε ότι κάποιος μπορεί να ψηφίσει δύο, τρεις και τέσσερις φορές, ή άλλος να πάρει το pin και άλλος να ψηφίσει τελικά» σημείωσε η κα Γεννηματά στον ραδιοφωνικό σταθμό «Η Πατρίδα» της Κομοτηνής και πρόσθεσε ότι δεν πιστεύει πως υπάρχει κανένας που θα πει να προχωρήσει η διαδικασία χωρίς εγγυήσεις.\nΠΟΛΙΤΙΚΗ\t· ΦΩΦΗ ΓΕΝΝΗΜΑΤΑ\t· ΓΕΝΝΗΜΑΤΑ\t· ΕΓΓΥΗΣΕΙΣ\t· ΨΗΦΟΦΟΡΙΑ\t· ΑΠΟΣΤΑΣΗ\t· ΚΕΝΤΡΟΑΡΙΣΤΕΡΑ\t· ΗΓΕΣΙΑ ΚΕΝΤΡΟΑΡΙΣΤΕΡΑΣ\t· ΔΗΜΟΚΡΑΤΙΚΗ ΣΥΜΠΑΡΑΤΑΞΗ


Μήνυμα του C.Michel στη σύνοδο κορυφής για την κλιματική αλλαγή - The President\nΑρχική ΚΟΣΜΟΣ Μήνυμα του C.Michel στη σύνοδο κορυφής για την κλιματική αλλαγή\nΜήνυμα του C.Michel στη σύνοδο κορυφής για την κλιματική αλλαγή\nΣε μήνυμα του Προέδρου του Ευρωπαϊκού Συμβουλίου Charles Michel στην έναρξη της Συνόδου Κορυφής με θέμα την Κλιματική Αλλαγή και τις επιπτώσεις στην Μεσόγειο, αναφέρεται:\n“Αγαπητέ Κυριάκο, αγαπητοί φίλοι από την περιοχή της Μεσογείου.\nΣας ευχαριστώ που μου δίνετε την ευκαιρία να σας μιλήσω, ψηφιακά, από τις Βρυξέλλες. Αυτό το καλοκαίρι σημαδεύτηκε, ιδίως σε πολλές από τις χώρες σας, από τραγικές πυρκαγιές, με οδυνηρές συνέπειες για πάρα πολλές οικογένειες.\nΑυτό αποτελεί απόδειξη ότι η κλιματική αλλαγή δεν είναι ένα θεωρητικό ή εικονικό ζήτημα. Είναι ένα ζήτημα υπαρκτό με σοβαρές συνέπειες.\nΠέρα από τις πυρκαγιές, τις τελευταίες εβδομάδες γίναμε μάρτυρες και πλημμυρών, οι οποίες έπληξαν διάφορες χώρες στην Ευρώπη, αλλά και άλλες περιοχές του κόσμου. Πρέπει να σκεφτούμε πιθανά προληπτικά μέτρα για την αντιμετώπιση πυρκαγιών ή των πλημμυρικών φαινομένων. Μπορούμε να εγκαταστήσουμε συστήματα ειδοποίησης, μπορούμε να προσπαθήσουμε να κάνουμε καλύτερους σχεδιασμούς σε επίπεδο τοπικής και περιφερειακής ανάπτυξης.\nΜπορούμε να θέσουμε σε λειτουργία μηχανισμούς αμοιβαίας συνδρομής. Άλλωστε, η ευρωπαϊκή αλληλεγγύη λειτούργησε κατά τη διάρκεια αυτών των τραγικών γεγονότων που έπληξαν τους πολίτες μας.\nΑλλά σε ότι αφορά την κλιματική αλλαγή, σε ότι αφορά το φαινόμενο υπερθέρμανσης, τα φαινόμενα καύσωνα, υπάρχει μόνο μια λύση: Η λύση είναι να εφαρμόσουμε την απόφαση που λάβαμε από κοινού, να γίνει δηλαδή η Ευρώπη η πρώτη κλιματικά ουδέτερη ήπειρος και να εφαρμόσουμε τα μέτρα της Πράσινης Συμφωνίας που είναι απαραίτητα ώστε να αναμορφώσουμε το πρότυπο της οικονομικής και κοινωνικής μας ανάπτυξης, ώστε να αλλάξουμε το υφιστάμενο μοντέλο.\nΠρόκειται για μια πρόκληση για τον πλανήτη. Μια πρόκληση για την ανθρωπότητα. Είναι μια πρόκληση για τη δική μας γενιά των Ευρωπαίων. Αλλά ταυτόχρονα είναι και μια ευκαιρία. Είναι μια ευκαιρία να καινοτομήσουμε, μια ευκαιρία να ενεργοποιήσουμε τον ενθουσιασμό και τη δημιουργικότητα για να συσπειρώσουμε τις κοινωνίες των πολιτών μας, τον ιδιωτικό τομέα, τις νεότερες γενιές οι οποίες είναι απόλυτα αφοσιωμένες σε αυτόν τον σκοπό.\nΕίμαι απόλυτα πεπεισμένος πως αυτή η κοινή αποφασιστικότητα, στο πλαίσιο της Ευρωπαϊκής Ένωσης, θα είναι απαραίτητη για να θέσουμε τα θεμέλια μιας κοινωνίας που μπορεί να ανταποκριθεί σε αυτή την πρόκληση, να την υπερβεί, για να διασφαλίσουμε ευημερία και ανάπτυξη.\nΤέλος, γνωρίζουμε πως η περιοχή της Μεσογείου είναι η περιοχή που ενδέχεται να επηρεαστεί περισσότερο από την κλιματική αλλαγή.\nΓνωρίζουμε επίσης πως η Μεσόγειος αποτελεί έναν πνεύμονα βιοποικιλότητας για τον πλανήτη, για τον κόσμο, και είναι βασικός κινητήρας για την οικονομική ανάπτυξη, την καινοτομία και την ευημερία.\nΕίμαι απόλυτα πεπεισμένος πως οι εργασίες σας σήμερα θα είναι μια ευκαιρία να μετουσιώσουμε σε δράση τη φιλοδοξία μας να αποτρέψουμε την κλιματική απειλή. Τη φιλοδοξία να προστατεύσουμε τη βιοποικιλότητα, να εργαστούμε από κοινού, σε ευρωπαϊκό αλλά και διεθνές πλαίσιο, να αναλάβουμε δράση με τρόπο αποτελεσματικό.\nΣας εύχομαι παραγωγικές εργασίες και συζητήσεις. Εις το επανιδείν.”\nΠροηγούμενο άρθροΥπ. Εργασίας: Ο ΣΥΡΙΖΑ καταγγέλλει τον εαυτό του για τις συνεργατικές πλατφόρμες\nΕπόμενο άρθροΜήνυμα Ν.Σασόλι στο EUMED 9: Δεν έχουμε πλέον χρόνο για χάσιμο\nΡ.Ατένμπορο: Κάθε ημέρα χωρίς δράση κατά της κλιματικής αλλαγής, είναι μια χαμένη ημέρα\nΚ.Μητσοτάκης: Η Ελλάδα κόμβος περιφερειακής συνεργασίας για την πράσινη ενέργεια\nΗ πυρηνική ενέργεια είναι σύμμαχος του Κλίματος; Το θέμα διχάζει\nΤο ΥΠΕΞ συνδιοργανώνει με τον EPLO συνέδριο με θέμα την κλιματική αλλαγή\nΈκθεση των αμερικανικών υπηρεσιών: Οι κλιματικές αλλαγές απειλούν την παγκόσμια σταθερότητα\nΚλίμα: Πιο “πράσινη” πρέπει να είναι η ανάκαμψη μετά την COVID-19 προειδοποιούν ειδικοί\nΝ.Χαρδαλιάς: Επιβεβλημένη η ανάληψη πρωτοβουλιών για την κλιματική αλλαγή\nΜπαράκ Ομπάμα: Θα πάει στη Γλασκώβη για τη σύνοδο COP26 για το κλίμα


«Συγκλονιστήκαμε και εγώ και η Ιωάννα, με την απάθεια της κατηγορουμένης, δεν υπήρχε κανένα συναίσθημα, αυτός ο άνθρωπος είναι επικίνδυνος» δήλωσε σήμερα ο δικηγόρος της Ιωάννας Παλιοσπύρου, Απόστολος Λύτρας.\nδείξει: ‘κοιτάξτε πως είναι το δικό μου πρόσωπο μπορώ να είμαι βαμμένη μπορώ να είμαι περιποιημένη’», είπε ο δικηγόρος μιλώντας στον ΣΚΑΪ.\nΤόνισε ότι ζήτησε από το δικαστήριο να κληθούν αυτά τα δύο άτομα που κατά τη γνώμη του έχουν παίξει κάποιο ρολό στη βοήθεια που προσέφεραν στην κατηγορουμένη. «Δεν υπάρχει κατάθεση, παρότι είχαμε ζητήσει εμείς από την κ. ανακρίτρια γι αυτές τις κλήσεις να καλέσει τους συγκεκριμένους, και ξαφνικά ακούμε από τα ΜΜΕ κάποιον δικηγόρο, που τέλος πάντων, χωρίς να υπάρχει αυτή τη στιγμή η αρμοδιότητα ή κάποια εμπλοκή του συγκεκριμένου, να μάς λένε πράγματα ότι ζήτησε βιτριόλι από τον συγκεκριμένο ότι του ζητούσε να την παρακολουθήσει, ότι είχε καταλάβει ότι είχε εμμονή με την Ιωάννα ότι είχε ακούσει ότι ήθελε να σκοτώσει την Ιωάννα κι όλα αυτά τα πράγματα να μην έχει πάει αυτός ο άνθρωπος να τα καταθέσει. Μου κάνει εντύπωση πως ένας άνθρωπος όταν όλη η Ελλάδα ασχολείται με αυτό το θέμα να μην πάρει είδηση» ανέφερε χαρακτηριστικά.


Διακοπές-διαμάντι χωρίς καθόλου κόπο | Fortunegreece.com\nΤο Travelgems ήρθε για να µας συστήσει τις ελληνικές οµορφιές µέσα από τα µάτια των ντόπιων.\nΗ διαδικτυακή αναζήτηση της ιδανικής πρότασης για διακοπές κρύβει παγίδες, τις οποίες ανακαλύπτουµε συνήθως όταν είναι πολύ αργά.\nΑυτό ήταν το πρόβληµα που η Νίκη και η Ευγενία Σµυρνή θέλησαν να λύσουν, συνδυάζοντας µια δοκιµασµένη ιδέα µάρκετινγκ µε τη σύγχρονη τεχνολογία. «Κάθε µέρος πάνω στη Γη χαρακτηρίζεται από τη δική του ενέργεια, τους ανθρώπους του, τα χρώµατα, τους ήχους και τις γεύσεις που πρέπει να ανακαλύψεις στον λίγο χρόνο που ταξιδεύεις. Έχοντας επισκεφτεί πάνω από 52 χώρες, έχω καταλάβει ότι σε σύντοµο χρόνο καλούµαι να κάνω το “αδύνατο”: να εντοπίσω όλα τα κρυµµένα διαµάντια σε έναν τόπο πριν να είναι αργά» δηλώνει στο Fortune η Νίκη Σµυρνή.\nΑξιοποιώντας τις γνώσεις και την εικοσαετή πείρα της στο διεθνές µάρκετινγκ, η συνιδρύτρια του Travelgems συνέβαλε στο «πάντρεµα» των νέων τεχνολογιών µε την παραδοσιακή µατιά ενός ντόπιου, προσφέροντας στον χρήστη µια ευρεία γκάµα εξατοµικευµένων ταξιδιωτικών προτάσεων και οδηγών από 52 σηµεία σε όλη την Ελλάδα.\nΗ εγγραφή στην πλατφόρµα της Travelgems αποτελεί το πρώτο βήµα. Απαντώντας σε µια σειρά από ερωτήσεις που αφορούν τις προτιµήσεις του, ο ταξιδιώτης καταγράφει τι είναι αυτό που αναζητά περισσότερο. Έπειτα ο αλγόριθµος της Travelgems συγκρίνει τα στοιχεία αυτά µε τις πληροφορίες που διαθέτει στη βάση δεδοµένων του. Αποτέλεσµα αυτής της διαδικασίας είναι µια «υπερπροσωποποιηµένη µηχανή αναζήτησης ονείρων», όπως την αποκαλεί χαρακτηριστικά η Νίκη Σµυρνή.\nΣτη διάθεση του ταξιδιώτη βρίσκονται αυτή τη στιγµή περισσότερες από 4.000 επιλογές, που αφορούν 1.650 εστιατόρια, 1.010 beach bars και καφέ, 900 παραλίες, 400 µπαρ, εκατοντάδες τοπικά προϊόντα και εκδηλώσεις. «Ρωτήσαµε πάνω από 1.000 ντόπιους για τις πιο όµορφες παραλίες, τις σπεσιαλιτέ κάθε εστιατορίου και τα τοπικά προϊόντα που πρέπει να δοκιµάσει ο επισκέπτης. Τι δεν πρέπει να χάσει από την ολιγοήµερη επίσκεψή του, πόσο θα πληρώσει σε κάθε µέρος» σηµειώνει η Νίκη Σµυρνή. «Το πιο σηµαντικό, όµως, είναι ότι βασιζόµαστε στη συνεχή ανατροφοδότηση από τις τοπικές κοινωνίες, καθώς όλα αυτά τα µυστικά απαιτούν διαρκή παρακολούθηση και, κυρίως, ανανέωση».\nΜαθήματα ζωής από ξεχωριστούς ανθρώπους\nΗ διαδικασία της συλλογής πληροφοριών για κάθε προορισµό αποτέλεσε ένα από τα πιο πολύτιµα µαθήµατα για τη Νίκη Σµυρνή. Η επαφή µε πρωτότυπες δραστηριότητες και τους ντόπιους έδωσαν πνοή στο επιχειρηµατικό εγχείρηµα: «Στα ταξίδια µου γνώρισα και συνεργάστηκα, ή συνεχίζω να συνεργάζοµαι, µε ανθρώπους που µοιραζόµαστε κάτι κοινό: πάθος γι’ αυτό που κάνουν και αστείρευτη αγάπη για την Ελλάδα» αναφέρει χαρακτηριστικά, καθώς θυµάται µερικές από τις πιο έντονες στιγµές που έζησε τα δύο προηγούµενα χρόνια. «Δεν µπορώ να ξεχάσω όταν επισκεφτήκαµε στο Παϊδοχώρι έναν υπέροχο άνθρωπο και καλλιτέχνη, τον Μανούσο Χαλκιαδάκη, που µας προσέφερε πολλές πληροφορίες. Ο ταξιδιώτης µπορεί να κάνει µαθήµατα γλυπτικής και να περιηγηθεί στο υπέροχο σπίτι του, που χτίστηκε τον 19ο αιώνα. Επίσης, θυµάµαι πόσο προσπάθησα να πείσω την κυρία Τούλα στην Κέρκυρα να µας κάνει µαθήµατα µαγειρικής και να µοιραστεί τα µυστικά της µε τους ταξιδιώτες!».\nΤο πιο απλό είναι και το πιο δύσκολο\nΜε βάση τα διαθέσιµα στοιχεία και τη µέχρι τώρα πείρα των ανθρώπων της Travelgems, η απλότητα και η αµεσότητα αποτελούν τα κυριότερα χαρακτηριστικά των αναζητήσεων για τις ιδανικές διακοπές. Όπως τονίζει η Νίκη Σµυρνή, το να µη χάσουν ούτε µία ώρα από τον πολύτιµο χρόνο των διακοπών τους αποτελεί το σπουδαιότερο µέληµα όλων όσοι ταξιδεύουν από τη στιγµή που θα φτάσουν στον προορισµό τους. Αναφορικά, µάλιστα, µε τις τάσεις που βλέπει να επικρατούν τη φετινή θερινή τουριστική περίοδο, τονίζει ότι οι δραστηριότητες που θα κινήσουν το ενδιαφέρον είναι φυσιολατρικές, καθώς και οτιδήποτε έχει σχέση µε τη θάλασσα: από scuba diving έως βόλτα µε ψαροκάικο. «Αυτό που θα συµβούλευα όσους σχετίζονται µε παρεχόµενες υπηρεσίες τουρισµού είναι να δείχνουν επαγγελµατισµό και ευσυνειδησία» σηµειώνει και προσθέτει: «Η συνεχής και συνεπής δουλειά και η µεγάλη αγάπη γι’ αυτό που κάνεις είναι τα “κλειδιά” της επιτυχίας. Η Ελλάδα είναι φέτος ψηλά στις προτιµήσεις των ξένων, αλλά ο ανταγωνισµός παραµένει µεγάλος. Ας δείξουµε, λοιπόν, το καλύτερο πρόσωπό µας και είµαι βέβαιη ότι οι φιλοξενούµενοί µας θα µας ξανάρθουν».\nΤα πρώτα δείγματα γραφής και η επόμενη μέρα\nΕίναι χαρακτηριστικό ότι η επένδυση ύψους 350.000 ευρώ για τη δηµιουργία της πλατφόρµας άλλαξε τον αρχικό στόχο της, που αφορούσε αποκλειστικά τους καταναλωτές, ενώ πρόσθεσε στο «οπλοστάσιό» της και άλλες τουριστικές επιχειρήσεις, όπως ταξιδιωτικά πρακτορεία. Μάλιστα, σύµφωνα µε τους διοικούντες την Travelgems, οι συνεργασίες Β2Β θα τους διασφαλίσουν πρόσβαση στις τουριστικές αγορές και θα βοηθήσουν το επιχειρηµατικό µοντέλο της να αναπτυχθεί περαιτέρω, καθώς η πλατφόρµα λειτουργεί συµπληρωµατικά και όχι ανταγωνιστικά.\nΑξίζει να σηµειωθεί ότι για την τεχνολογία του Travelgems έχει ήδη κατατεθεί αίτηση κατοχύρωσης πατέντας στις ΗΠΑ, ενώ τρεις µήνες µετά το λανσάρισµά της διέθετε 1.800 εγγεγραµµένα µέλη και επισκέπτες από 64 διαφορετικές χώρες. Το 15% των µελών έχει ήδη αποκτήσει το ηµερήσιο πλάνο διακοπών του, ενώ η εταιρεία ετοιµάζει µια ειδική εφαρµογή για κινητά τηλέφωνα. Απώτερος στόχος της Travelgems για την επόµενη πενταετία είναι το λανσάρισµα σε Κύπρο, Κροατία, Ισπανία, Αυστρία, Πορτογαλία, Γαλλία και Ιταλία, ενώ, εκτός από τα αγγλικά, σύντοµα η πλατφόρµα αναµένεται να «µιλά» πέντε ακόµη γλώσσες. «Προκλήσεις υπάρχουν πάντα και πόσο µάλλον όταν θέλεις να κάνεις τη διαφορά σ’ έναν εξαιρετικά δύσκολο χώρο, όπως αυτόν του τουρισµού. Απλά πιστεύουµε ότι ακούγοντας τον καταναλωτή προσεκτικά και αξιοποιώντας την σύγχρονη τεχνολογία µπορείς να δηµιουργήσεις πραγµατικό innovation», σηµειώνει η Νίκη, δίνοντας το στίγµα για τα επόµενα βήµατα της Travelgems.


CSI KIDS: ΤΟ ΜΥΣΤΗΡΙΟ ΤΟΥ ΠΑΡΚΟΥ - Τaλκ - για γονείς που τα βλέπουν όλα\nby Πελιώ Παπαδιά/ 26 Ιανουαρίου, 2015/ 1 Σχόλιο/\nΜια νέα διαδραστική θεατρική παράσταση, το «CSI Kids: Το μυστήριο του Πάρκου» έρχεται για πρώτη φορά στην Ελλάδα και θα φιλοξενηθεί στον θεατρικό χώρο “El Convento del Arte”, στο Μεταξουργείο από τις αρχές Νοεμβρίου. Η παράσταση απευθύνεται σε παιδιά από 7 ετών και πάνω που θέλουν γνωρίσουν από κοντά το επάγγελμα του ντετέκτιβ και να γίνουν και τα ίδια ντετέκτιβ για μια μέρα!\nΤα παιδιά συμμετέχουν ενεργά στην εξιχνίαση ενός μυστηρίου μαζί με τους πρωταγωνιστές της παράστασης. Φοράνε τα γάντια τους, συλλέγουν και ερευνούν τεκμήρια, εξετάζουν δακτυλικά αποτυπώματα, κάνουν αναλύσεις με μικροσκόπια, χημικά τεστ και πολλές άλλες τεχνικές που κάνει ένας αληθινός εγκληματολόγος. Οι μικροί ντετέκτιβ καλούνται να χρησιμοποιήσουν την επιδεξιότητα, την αυτοσυγκέντρωση και τη δημιουργικότητα τους, κυρίως, όμως καλούνται να το διασκεδάσουν με την ψυχή τους!\nΟι νεαροί ερευνητές Σεμπάστιαν Γκράντε και Μαργαρίτα Ανδρέου καλούνται να εξιχνιάσουν την πρώτη τους υπόθεση μέσα στο εργαστήριο εγκληματολογικών ερευνών με τη βοήθεια των μικρών ντετέκτιβ. Ένας άντρας αγνώστων στοιχείων βρίσκεται αναίσθητος στο πάρκο. Μπορεί αυτός ο άγνωστος να σχετίζεται με την πρόσφατη κλοπή του Θησαυρού της Μυτιλήνης από το Μουσείο; Άραγε ο φλύαρος θυρωρός, η Πολίτισσα μαγείρισσα και ο καθηγητής Βυζαντινολογίας έχουν κάποια ανάμιξη στο μυστήριο ή είναι αθώοι, όπως ισχυρίζονται; Γίνε ντετέκτιβ για μια μέρα, βοήθησε τον Σεμπάστιαν και τη Μαργαρίτα να διαλευκάνουν το «μυστήριο του Πάρκου» και κέρδισε το παράσημο του καλύτερου ντετέκτιβ!\nΗ παράσταση αυτή είναι ο πλέον ιδανικός τρόπος ψυχαγωγίας για παιδιά 7 ετών και πάνω, γιατί συνδυάζει τη διασκέδαση με την απόκτηση νέων γνώσεων και δεξιοτήτων. Παράλληλα μπορεί να παιχτεί για σχολεία, παιδικά πάρτι, ομάδες προσκόπων/ οδηγών και γενικά σε παιδικές συγκεντρώσεις, όπου εκπαιδευτικοί και γονείς αναζητούν έναν πρωτότυπο και δημιουργικό τρόπο να απασχολήσουν τα παιδιά τους.\nΤις Κυριακές 1 και 8 Φεβρουαρίου 2015, στις 11.30 στο El Convento del Arte (Βιργινίας Μπενάκη 7, Μεταξουργείο)\nΕισιτήριο για παιδιά: 12 ευρώ (προαγορά μέσω της ιστοσελίδας του www.vrestondolofono.gr ή μέσω του www.viva.gr) ή 14 ευρώ (στην είσοδο)\nTags: CSI Kids: Το μυστήριο του Πάρκου, θέατρο, θέατρο 2014-2015, παιδικό θέατρο\nΕΛΕΝΗ 5 Νοεμβρίου, 2014\nΈστω και καθυστερημένα θα ήθελα να σας ευχαριστήσουμε πολύ για τις προσκλήσεις για αυτή τη διαφορετική παράσταση.\nΟι συντελεστές μου μεταθέσανε την πρόσκληση για την επόμενη Κυριακή\nτης πρεμιέρας (για τις 2/11 αντί για τις 26/10) γιατί είχανε πολύ κόσμο και ήθελε η μικρότερη κόρη μου επίσης να την παρακολουθήσει.\nΈτσι μαμά με δύο κόρες πήγαμε προχτές σε αυτό τον ιδιαίτερο χώρο και παρακολουθήσαμε το CSI Kids: Το μυστήριο του πάρκου. Η παράσταση\nμας άρεσε πολύ, τα κορίτσια γίνανε ντεντέκτιβς και συμμετείχαν ενεργά\nστις διαλεύκανση του εγκλήματος, κι εγώ πιο πίσω απολάμβανα αυτές που\nπερνάγανε όμορφα. Ήταν μια διαφορετική εμπειρία στο χώρο του παιδικού θεάτρου και είναι μια παράσταση που θα την προτείναμε και σε άλλα παιδιά.


Casa Rural El Tenado Αλδεα Ντε Τρουχιλιο Ισπανία - ΟΙ ΚΑΛΥΤΕΡΕΣ ΕΚΠΤΩΣΕΙΣ για ξενοδοχεία\nΙδιοκτησίες σε Αλδεα Ντε Τρουχιλιο\nΔείτε και τις 2 ιδιοκτησίες σε Αλδεα Ντε Τρουχιλιο.\nHernan Cortez, 10, Αλδεα Ντε Τρουχιλιο, Αλδεα Ντε Τρουχιλιο, Ισπανία, 10291 - Προβολή στο χάρτη\nΠερισσότερες πληροφορίες για το Casa Rural El Tenado\nΓια εκείνους που θέλουν να απολαύσουν τα αξιοθέατα και τους ήχους της πόλης Αλδεα Ντε Τρουχιλιο, το Casa Rural El Tenado είναι η ιδανική επιλογή. Από εδώ, οι επισκέπτες μπορούν να έχουν άμεση πρόσβαση σε όλα όσα η πόλη έχει να προσφέρει. Με την βολική του τοποθεσία, το ξενοδοχείο προσφέρει εύκολη πρόσβαση στους προορισμούς της πόλης που πρέπει οπωσδήποτε να δείτε.\nΣτο Casa Rural El Tenado, πραγματοποιείται κάθε προσπάθεια για να αισθανθούν άνετα οι επισκέπτες. Για να το πετύχει αυτό, το ξενοδοχείο προσφέρει τις καλύτερες υπηρεσίες και ανέσεις. Για την άνεση και την διευκόλυνση των πελατών, το ξενοδοχείο προσφέρει ξεναγήσεις, υπηρεσία πλυντηρίου, βιβλιοθήκη, κοινόχρηστο σαλόνι/χώρος τηλεόρασης.\nΕπιπλέον, όλα τα δωμάτια διαθέτουν ποικιλία ανέσεων. Πολλά από αυτά παρέχουν ακόμη και θέρμανση, προϊόντα περιποίησης, μπανιέρα, στεγνωτήρας μαλλιών προκειμένου να ευχαριστήσουν ακόμα και τον πιο απαιτητικό επισκέπτη. Είτε είσαστε λάτρης της γυμναστικής είτε ψάχνετε έναν τρόπο να ηρεμήσετε μετά από μια δύσκολη μέρα, θα σας ψυχαγωγήσουν καταπληκτικές δραστηριότητες όπως οι ψάρεμα, ιππασία, θαλάσσια αθλήματα (μη μηχανοκίνητα). Όποιος κι αν είναι ο σκοπός της επίσκεψης σας στη Αλδεα Ντε Τρουχιλιο, το Casa Rural El Tenado είναι μια εξαιρετική επιλογή για μια χαρούμενη και συναρπαστική απόδραση.\nΠαρακαλείστε να ενημερώσετε το Casa Rural El Tenado εκ των προτέρων σχετικά με την αναμενόμενη ώρα άφιξής σας. Μπορείτε να χρησιμοποιήσετε το πεδίο για Ειδικά Αιτήματα κατά την κράτηση, ή να επικοινωνήσετε απευθείας με το κατάλυμα, στα στοιχεία επικοινωνίας που αναγράφονται στην επιβεβαίωσή σας. Σε περίπτωση πρόωρης αναχώρησης, το κατάλυμα θα χρεώσει το πλήρες ποσό για τη διαμονή σας. Αυτό το κατάλυμα δεν φιλοξενεί μπάτσελορ ή αντίστοιχα πάρτι.\nΌλοι οι τύποι ταξιδιωτών (61)Ζευγάρια (42)Μοναχικοί ταξιδιώτες (4)Οικογένειες με μικρά παιδιά (7)Οικογένειες με μεγαλύτερα παιδιά (1)Γκρουπ (8)


Μεγάλη η Συμβολή της Ελληνικής Βιομηχανίας Τροφίμων / του Αθανάσιου Χ. Παπανδρόπουλου\nΔευτέρα, 00:01 - 30/03/2020\nΣήμερα δε, την ώρα που η κρίση του κορωνοϊού απειλεί σοβαρότατα τη δημόσια υγεία αλλά και την οικονομία της χώρας, η βιομηχανία ειδών διατροφής είναι για μίαν ακόμη φορά παρούσα. Ο κλάδος ανταποκρίνεται έτσι γρήγορα και αποτελεσματικά στην αυξημένη ζήτηση των τελευταίων ημερών και όπως τονίζουν και οι εκπρόσωποί του δεν τίθεται θέμα ελλείψεων σε είδη διατροφής. Επίσης, η εγχώρια βιομηχανία δίνει ιδιαίτερο βάρος στην ασφάλεια των εργαζόμενων στους κόλπους της και στους καταναλωτές. Ακόμα, με δεδομένη την νέα κατάσταση που ισχύει στο επίπεδο της κυκλοφορίας και των …επισκέψεων του κοινού στα σούπερ μάρκετ, η βιομηχανία ρυθμίζει τις συνθήκες λειτουργίας των μονάδων παραγωγής και τις συνθήκες εργασίας σε αυτές.\nΩστόσο, στις σημερινές συνθήκες, που λειτουργούν η οικονομία και η ζήτηση, η βιομηχανία τροφίμων αντιμετωπίζει προβλήματα που δεν έχουν καμία σχέση με τις δομές και τις παραγωγικές της ικανότητες. Πρόκειται για προβλήματα που προκύπτουν από την αναγκαστική λήψη μέτρων για την προστασία της δημόσιας υγείας. Και αυτά τα τελευταία, αν και απόλυτα δικαιολογημένα, ως γνωστόν, δημιουργούν σοβαρές δυσλειτουργίες στις μεταφορές, στη ρευστότητα επιχειρήσεων και καταναλωτών, στις εξαγωγές και στις προμήθειες πρώτων υλών.\nΘα πρέπει ακόμα να συνειδητοποιηθεί ότι μετά την υγειονομική κρίση, η βιομηχανία τροφίμων θα αποτελέσει εφαλτήριο σωτηρίας της εγχώριας μεταποίησης. Όπως και στην υπόλοιπη Ευρώπη, θα είναι ο μοναδικός κλάδος που θα διατηρεί επαρκείς δυνάμεις για να δώσει μια γενικότερη ώθηση στην ελληνική οικονομία αφενός και αφετέρου να στηρίξει τις εξαγωγές μας και την αγροτική μας παραγωγή, που και αυτή θα παίξει σημαντικό ρόλο.


Πιγκουίνος (closed): Eurovision 2008 (δεύτερο μέρος)\nΤο α το καλύψαμε, πάμε τώρα στο βου.\nΌπως πολύ καλά γνωρίζεις –διότι είσαι και ψαγμένος αναγνώστης- το Βέλγιο έχει δυόμισι επίσημες γλώσσες, γεγονός που πολύ ζοχαδιάζει τους μαθητές που αντί για το γνωστό μάθημα «Η γλώσσα μου» διδάσκονται το «Οι τρεις οι γλώσσες μου και η κακή μου μοίρα». Εντούτοις το κράτος εφέτος απεφάσισε να στείλει κάτι ουχί στα γαλλικά, μηδέ στα φλαμανδικά (και ούτε καν στα γερμανικά) αλλά σε μία ακατάληπτη γλώσσα που επινόησε ο στιχουργός διότι δεν του έβγαινε η ρίμα. Πολύ εβόλεψε δε η απόφαση αυτή και την τραγουδίστρια, η οποία είναι γενικώς πολύ ξεχασιάρα και συνήθως χάνει τα λόγια της –πλην όμως τώρα δεν έχει λόγια να χάσει και επομένως θα την δεις επί σκηνής μέσα στην τρελή χαρά. Το τραγούδι ανήκει στην κατηγορία τριαλαλό και θα μπορούσε να αποτελέσει τη μουσική επένδυση της θείας Λένας ή των παραμυθιών ΆμπραΚατάμπρα.\nΕπειδής η χώρα είναι και λίγο πίσω, ανακάλυψε προσφάτως το dance άκουσμα της δεκαετίας του ’90. Για να καταλάβεις τώρα ακόμη άρχισαν να πουλάνε εκεί οι δίσκοι του Vanilla Ice και των Prodigy, ενώ και η Madonna απεφάσισε να κάμει μία στάση στη Σόφια για να προμοτάρει το Vogue, διότι της έχουνε ξεμείνει ένας σκασμός δίσκοι και διαμαρτύρεται ο Guy που θέλει να μετατρέψει την αποθήκη σε playroom. Υπό το βάρος αυτών των επιδράσεων, η Βουλγαρία απεφάσισε να στείλει το τραγούδι «Take me away» με μπιτάτο ήχο και κάτι dudes που χορεύουν βαλκανομοντέρνους χορούς. Επειδής όμως θέλησε να πιάσει και το πιο ποπ κοινό, αμολάει καταμεσίς του rave party και πάνω που ανάβουν τα αίματα, κορασίδα τσιρλιμπιμ-τσιρλιμπομ με μαλλί από το κομμωτήριο της κυρα-Τασούλας και εν γένει αμφίεση La Isla Bonita, να πει κι αυτή καμιά ατάκα να περάσει η ώρα. Έχεις δει το επεισόδιο στα Φιλαράκια που ο Ρος βρίσκει τον «ήχο» του; Το ξεκίνημα του τραγουδιού είναι απόλυτη αντιγραφή. Πώρωση.\nΈκραξε ο Πιγκουίνος στις 16:46


Συνελήφθη γνωστό μοντέλο και ηθοποιός που επιχείρησε να κλέψει κινητό – Νοσηλευόταν στο Ψυχιατρείο | Cretablog\nΣυνελήφθη γνωστό μοντέλο και ηθοποιός που επιχείρησε να κλέψει κινητό – Νοσηλευόταν στο Ψυχιατρείο\n1 Αυγούστου 20190150\nΗ απόπειρα κλοπής εκτυλίχθηκε στη Βασιλίσσης Aμαλίας\nΣτα κρατητήρια του Α.Τ Συντάγματος οδηγήθηκε γνωστό μοντέλο και παρουσιαστής γιατί αποπειράθηκε με συνεργό του να αρπάξουν ένα κινητό τηλέφωνο από νεαρή κοπέλα που βρισκόταν σε στάση στο Σύνταγμα.\nΤο περιστατικό με πρωταγωνιστή τον άλλοτε ζεν πρεμιέ της δεκαετίας του 90 σημειώθηκε μέρα μεσημέρι της Τρίτης στη λεωφόρο Βασιλίσσης Αμαλίας μπροστά στα μάτια οδηγών και περαστικών. Ο 58χρονος παρουσιαστής που οδηγούσε το σκουτεράκι Piaggio στο οποίο συνοδηγός ήταν ένας 45χρονος φίλος του σταματά μπροστά από τη στάση λεωφορείου που βρισκόταν η 20χρονη κοπέλα, ο συνεπιβάτης κατεβαίνει και με γρήγορες κινήσεις επιχειρεί να αρπάξει το τηλέφωνο από τη νεαρή. Ομως δεν τα καταφέρνει καθώς η κοπέλα αντιδρά με αποτέλεσμα περαστικοί να ορμήξουν πάνω στον φίλο του παρουσιαστή αλλά και στον ίδιο και να τους ακινητοποιήσουν.\nΑμέσως ενημερώθηκε η Αστυνομία και το δίδυμο των ληστών, οδηγήθηκε στο Α.Τ Συντάγματος. Εκεί, ο ηθοποιός με χειροπέδες στα χέρια και σκυμμένο το κεφάλι δεν θέλησε να δώσει εξηγήσεις για την πράξη του και λίγες ώρες αργότερα οδηγήθηκε στον εισαγγελέα όπου αφέθη ελεύθερος καθώς η υπόθεση πήρε αναβολή.\nΟι πληροφορίες λένε ότι κατά τη διάρκεια του συμβάντος τόσο ο ηθοποιός όσο και ο συνεργός του ήταν υπό την επήρεια σκληρών ναρκωτικών ουσιών. Κάτι το οποίο παραδέχτηκε ο 45χρονος ενώ και ο ίδιος ο ηθοποιός σε συνεντεύξεις του έχει παραδεχθεί ότι στο παρελθόν είχε βυθιστεί στον κόσμο των ουσιών και πάλευε με τους δαίμονες του.\nΟ ίδιος σε παλαιότερη συνέντευξή του είχε πει σχετικά:\n«Ταλαιπωρούμαι αρκετά χρόνια από διπολική διαταραχή. Είναι κληρονομικό και μάλιστα οι γιατροί , μου είπαν ότι είχα χαρακτηριστικά αυτής της ψυχικής νόσου από μικρό παιδί και άργησα να το ανακαλύψω. Απέφευγα να συναντιέμαι με αγαπημένους ανθρώπους και έκανα πράγματα αυτοκαταστροφικά. Όταν τελείωσα τις ουσίες , έκανα πισωγυρίσματα ψάχνοντας μια ισορροπία στη ζωή μου. Μετά , όμως όταν πάθαινα κρίσεις διπολικής διαταραχής , το μυαλό μου πήγαινε αμέσως στις ουσίες. Ακολουθώ φαρμακευτική αγωγή , παράλληλα με συνεδρίες. Μου αρέσει να βοηθάω κόσμο που πάσχει από αυτή την ψυχική νόσο και για αυτό το λόγο αποφάσισα να ακολουθήσω τη θεραπευτική συμβουλευτική».\nΤο 2007 παρουσίασε διαγωνισμό ομορφιάς, ενώ τον Μάρτιο του 2008 έγινε θέμα όταν η Αστυνομία τον συνέλαβε με ποσότητα ναρκωτικών στην κατοχή του. «Είμαι άρρωστος, ρε παιδιά. Είμαι χρήστης. Τα είχα κόψει επτά με οκτώ χρόνια, αλλά τον τελευταίο καιρό τα ξανάρχισα» ήταν οι πρώτες κουβέντες του στους αστυνομικούς που τον είχαν συλλάβει στην περιοχή της Ομόνοιας. Όμως αυτή δεν ήταν η πρώτη φορά που ζούσε μια ανάλογη κατάσταση: Είχε συλληφθεί και το 1998 στη Γλυφάδα, πάλι για κατοχή ναρκωτικών.\nΤα επόμενα χρόνια χάθηκε από τη δημοσιότητα. Το 2014 αποκάλυψε δημόσια ότι πάσχει από διπολική διαταραχή και μανιοκατάθλιψη, και για κάποια χρόνια απομονώθηκε στους Αγίους Θεοδώρους όπου έχει εξοχικό μέχρι που βρέθηκε στο Δαφνί συνεχίζοντας τον αγώνα του ενάντια στην ψυχική νόσο.\nΠραγματοποιήθηκε στην Κλεισούρα η τελετή ενταφιασμού οστών 85 Ελλήνων πεσόντων του 1940\nΤραγωδίες σε Ρόδο και Κρήτη: Παγκόσμιο σοκ για τα τρία νεκρά παιδιά σε πισίνες μέσα σε μια μέρα\nΑυτά είναι τα νέα καλαμάκια που αντικαθιστούν τα πλαστικά\n2 Ιουνίου 20180406\nΛάθη και μνημόνια «έφαγαν» τα αναδρομικά των ενστόλων\n24 Δεκεμβρίου 20180221\nΠροσοχή: Νέα μορφή απάτης με… ανθρωπιστικό μανδύα\n1 Δεκεμβρίου 2019067\nΣαρωτικά τα άρματα του Ελληνικού Στρατού -Ισοπέδωσαν το πεδίο βολής [εικόνες]\n1 Οκτωβρίου 20180288\nΚόρινθος: Η ΔΕΗ έκοψε το ρεύμα από σπίτι νεφροπαθή, για 100 ευρώ\n31 Οκτωβρίου 20180204\nΠροκαλούν τα τουρκικά ΜΜΕ: «Η Ελλάδα καταπατά τη μουσουλμανική πίστη της μειονότητας»\n30 Δεκεμβρίου 20190121


Κολύμβηση – Page 5 – N.O.B. – Ναυτικός Όμιλος Βουλιαγμένης\nΟ Ναυτικός Όμιλος Βουλιαγμένης διοργανώνει και φέτος το μεγαλύτερο κολυμβητικό meeting αγωνιστικών και προαγωνιστικών κατηγοριών ηλικίας 9-12 ετών, τα “Τζελάτεια”, το Σαββατοκύριακο 5-6/5/2018!\nΕδώ θα βρείτε την προκήρυξη:\nΠΡΟΚΗΡΥΞΗ ΤΖΕΛΑΤΕΙΑ 2018\nΜετάλλιο με την Εθνική ομάδα η Δάφνη Κουρουνιώτη\nΗ πρώτη συμμετοχή της αθλήτριας μας, Δάφνης Κουρουνιώτη με την εθνική ομάδα στέφθηκε με επιτυχία. Η αθλήτρια του Ναυτικού Ομίλου Βουλιαγμένης το περασμένο Σαββατοκύριακο συμμετείχε με την Ελληνική αποστολή, στους Πολυεθνείς αγώνες που έλαβαν χώρα στη Λεμεσό της Κύπρου και κατέκτησε την τρίτη θέση στα 400 μέτρα Μικτής Ατομικής. Συγχαρητήρια στην αθλήτρια μας και τον προπονητή της Σπήλιο Μεσσήνη που έκαναν για ακόμα μια φορά την οικογένεια του Ναυτικού Ομίλου Βουλιαγμένης να καμαρώνει για τα παιδιά της\nΗ Δάφνη Κουρουνιώτη στην Κύπρο με την Εθνική Ομάδα…\nΗ Αθλήτρια του συλλόγου μας Δάφνη Κουρουνιώτη θα αγωνιστεί με τα χρώματα της Εθνικής Ελλάδος στους πολυεθνής αγώνες κολύμβησης που θα λάβουν χώρα στη Λεμεσό της Κύπρου.\nΗ Διοίκηση και η Πρόεδρος του Ναυτικού Ομίλου Βουλιαγμένης της εύχονται καλή επιτυχία στην πρώτη της συμμετοχή με την Εθνική.\nΣυνεχίζει η ανοδική πορεία του κολυμβητικού τμήματος του Ν.Ο.Β.\nΗ ομάδα μας κατάφερε να διακριθεί ανάμεσα σε πολλά σωματεία με συμμετοχή πάνω από 1.700 αθλητές και αθλήτριες. Συνολικά κατακτήσαμε 12 Μετάλλια εκ των οποίων 9 χρυσά, 1 ασημένιο και 2 χάλκινα.\nΕπίσης είχαμε πολλά πλασαρίσματα με 23 θέσεις στην οκτάδα. Πλέον η προαγωνιστική μας ομάδα ανήκει στις καλύτερες ομάδες όχι μόνο στην Αττική αλλά και στην υπόλοιπη Ελλάδα!\nΣυγχαρητήρια στους αθλητές και τους προπονητές!\nΠανελλήνιοι χειμερινοί αγώνες κολύμβησης Ανδρών-Γυναικών\nΣημαντικές επιτυχίες σημείωσε η ομάδα μας Κολύμβησης στους Πανελλήνιους Χειμερινούς Αγώνες Ανδρών-Γυναικών που διεξήχθη το τριήμερο 23-25 Φεβρουαρίου στο ΟΑΚΑ.\nΕπιστέγασμα η δεύτερη θέση που κατέλαβε η Δάφνη Κουρουνιώτη στα 400 μ. Μικτή Ατομική με τον εκπληκτικό χρόνο 05·03·56!\nΣυγχαρητήρια στους αθλητές μας Δάφνη, Κατερίνα Γκιώνη, Γιάννη Βενέτο, και Σουσάνη Αθανασία.\nΠολλά εύσημα επίσης στο προπονητή μας Σπήλιο Μεσσήνη για την σημαντική και επισταμένη δουλειά που κάνει αλλά και για το ήθος και την ομαδικότητα που έχει εμπνεύσει στην ομάδα Read more “Πανελλήνιοι χειμερινοί αγώνες κολύμβησης Ανδρών-Γυναικών” →\n6 Μετάλλια στους χειμερινούς αγώνες κολύμβησης ο Ν.Ο.Β\nΕντυπωσιακή ήταν η εμφάνιση των “δελφινιών” του ΝΟΒ στους Χειμερινούς Αγώνες Κολύμβησης Κατηγοριών Νοτίου Ελλάδος, που διεξήχθησαν 2 έως 4 και 9 έως 11 Φεβρουαρίου στο Ο.Α.Κ.Α.\nΚατακτήσαμε 6 μετάλλια, 2 χρυσά, 2 ασημένια και 2 χάλκινα. Όπως επίσης 14 αθλητές μας πλασαρίστηκαν σε οχτάδες. Η Κουρουνιώτη Δάφνη πήρε 2 χρυσά και 1 χάλκινο επιτυγχάνοντας όρια Προεθνικής και στα 3 αγωνίσματα. Η Γκιώνη 3η θέση στα 1500 ελεύθερο και ο Λαβδαράς Αλέξανδρος 2 ασημένια στα 100 και 200 Πεταλούδα.\nΣυγχαρητήρια σε όλους τους αθλητές και τις αθλήτριες που έλαβαν μέρος (Κουρουνιώτη, Βαρελίδη Αρ., Σουσάνη, Λυκοβαρδή, Καρίμ, Γκιώνη, Βενέτος Ι., Κουλουμπής, Λαβδαράς, Βενέτος Χ., Κωστή, Βαρελίδη Αν., Θεοδόση, Παπαδοπούλου, Κιούκα.)\nΡεκόρ μεταλλίων στη Πάτρα\nΕπέστρεψε η πολυμελής αποστολή κολύμβησης του Ναυτικού Ομίλου Βουλιαγμένης αποτελούμενη από 47 αθλητές και αθλήτριες. Η αγωνιστική και προαγωνιστική ομάδα του Ν.Ο.Β συμμετείχε στο 25ο Κύπελλο Χριστουγένων που διοργανώθηκε στη Πάτρα το τριήμερο 1-3 Δεκεμβρίου. Συνολικά κατέκτησε 51 μετάλλια που αποτελεί αριθμό ρεκόρ για τον όμιλο. Αναλυτικά η αγωνιστική κατέκτησε 24 και η προαγωνιστική 27. Ο έφορος και οι προπονητές συγχαίρουν όλους τους αθλητές για την προσπάθεια τους!


Η Τσερνέσκα για το πρωτάθλημα | Onsports.gr\nhome ΣπορΥγρός ΣτίβοςΗ Τσερνέσκα για το πρωτάθλημα Κοινοποιήστε\nΗ Τσερνέσκα για το πρωτάθλημα\tΣυντάκτης: Onsports Team\nΔημοσίευση: Τετάρτη, 04 Μαίου 2011 15.44\nΗ ομοσπονδιακή τεχνικός της συγχρονισμένης κολύμβησης μίλησε για το πανελλήνιο πρωτάθλημα που διεξήχθη στη Γλυφάδα.\tΓια τη μεγάλη προσπάθεια των αθλητριών μίλησε η ομοσπονδιακή προπονήτρια, Ναταλία Τσερνάσκα στο πανελλήνιο πρωτάθλημα συγχρονισμένης κολύμβησης γυναικών, που διεξήχθη στο κλειστό κολυμβητήριο του ΕΑΚ Γλυφάδας. «Κάποιες κοπέλες κατέβαλαν μεγάλη προσπάθεια. Άλλωστε δεν είμαστε στο τέλος της χρονιάς, ώστε να βρίσκονται στην καλύτερή τους κατάσταση. Αυτό που με ευχαριστεί είναι, ότι και οι αθλήτριες που ανήκουν στις μικρότερες ηλικιακά κατηγορίες, προσπάθησαν να κάνουν κάποια πράγματα», δήλωσε η προπονήτρια της Εθνικής Ελλάδος στο σάιτ της ΚΟΕ.\nΚαι συνέχισε: «Οι αγώνες βέβαια θα ήταν ακόμα καλύτεροι, αν υπήρχε και μεγαλύτερη συμμετοχή. Το επίπεδο της διοργάνωσης ήταν πολύ καλό, αν και έγιναν ορισμένα λάθη από τους κριτές. Αυτά όμως συμβαίνουν στους μεγάλους αγώνες. Η προετοιμασία της εθνικής ομάδας στο καμπ που βρίσκεται σε εξέλιξη στον Άγιο Κοσμά πάει πολύ καλά, ενόψει του παγκοσμίου πρωταθλήματος, που είναι και ο μεγάλος φετινός μας στόχος».\tΚατηγορία: Υγρός Στίβος


Αναγραφή πλήρους κάλυψης ακινήτου σε συμβόλαιο - Θέματα Ιδιωτών - Michanikos.gr\nΑναγραφή πλήρους κάλυψης ακινήτου σε συμβόλαιο\nΑπό Meropi Leonidou, Φεβρουάριος 23 in Θέματα Ιδιωτών\nπρόβλημα στην υπογραφή συμβολαίου\nMeropi Leonidou 0\nΔημοσιεύτηκε Φεβρουάριος 23 (edited)\nΚαλημερα. Λιγο πριν την υπογραφη συμβολαιου πωλησης του ακινητου μου οταν ελαβε η συμβολαιογραφος την τεχνικη εκθεση διαπιστωσε οτι η δικη μου αποδοχη κληρονομιας που βασιστηκε στο συμβολαιο ανεγερσης το 1957 οτι αναγραφει την πληρη καλυψη της επιφανειας και οχι τον ωφελιμο χωρο, δηλ. αναγραφεται παντου 118 τμ (ενφια,κτηματολογιο, δεη κτλ) ενω με τη μετρηση του μηχανικου φαινεται 100 τμ συν τα υπολοιπα 18 τμ που ειναι κλειστοι εξωστες. Ο ΓΟΚ του 55 ζηταγε πληρη καλυψη τμ, το 1994 που κληρονομησα το σπιτι δεν ζητουσαν βεβαιωση μηχανικου οποτε περαστηκε το ιδιο, 118 περιπου οπως εγραφε η συσταση. Η συμβολαιογραφος δεν δεχεται να το γραψει 118 τμ και λεει οτι πρεπει να γινει τροποποιηση συστασης πραγμα αδυνατο γιατι ο επανω οροφος δεν θελει να την κανει. Εχω σοβαρο θεμα γιατι εχω παρει προκαταβολη 10000 απο την εταιρεια μου ειπε η συμβολαιογραφος να φτιαξω τα χαρτια και μου ανακοινωσε οκτω μερες πριν την υπογραφη το προβλημα και οτι δε μπορει να γινει η πωληση, εγω ηδη εχω δωσει λεφτα για προστιμα και εχω καπαρωσει το νεο μου σπιτι και η κατασταση μου ειναι.τραγικη. Υπαρχει καποια λυση η θα τραβηχτω στα δικαστηρια??? Βοηθηστε με παρακαλω\nEdited Φεβρουάριος 23 by Meropi Leonidou\nΕάν στον πίνακα της σύστασης ο.ι. η επιφάνεια είναι 118 μ², δεν υπάρχει πρόβλημα. Αν όχι, έχεις μπλέξει. Πάντως το θέμα είναι καθαρά νομικό (συμβ/κό), και ίσως πρέπει να πάρεις τη γνώμη κι άλλου συμβ/φου.\ndimitris GM 4.900\nσυμφωνω με τον τετρις\nΜε βαση οσα αναφερεις,\nσε τι να κανει τροποποιησητης συστασης και για ποιόν λογο και, εν τελει, σε ποιές διαταξεις στηριζει αυτη την απαιτηση?\nΣε δικο του τμημα επεκταθηκε, αυτο εκλεισε...δεν κατελαβε απο διπλανον ή απο τα κοινοχρηστα...\nΕυχαριστω για τις απαντήσεις. Η συμβολαιογράφος επιμένει ότι επειδή η αποδοχή κληρονομιάς γράφει ότι το ακίνητό μου (ισόγειο σε διπλοκατοικία με 50% ποσοστό εξ αδιαιρέτου επί του οικοέδου) είναι περίπου 118 τμ αλλά δεν αναφέρει τους εξώστες δεν μπορεί να φτιάξει συμβόλαιο που να γράφει 118 τ.μ. (μαζί με τους κλειστούς εξώστες) γιατί δεν θα το μεταγράψει η υποθηκοφύλακας. Τώρα λέει ότι μετράνε τον ωφέλιμο χωρο και αυτός αναγράφεται στο συμβόλαιο, δηλ. πρέπει να γραφεί 100 τμ. πράγμα μετά που δεν το δέχεται η υποθηκοφύλακας και ζητάει τροποποίηση σύστασης οριζόντιας ιδιοκτησίας! Κολλάει δηλαδή στο ότι στο δικό μου συμβόλαιο δεν αναφέρεται η λέξη εξώστης. Δηλαδή επειδή άλλαξε ο νόμος και μετράνε διαφορετικά την πληρώνω εγώ τώρα. Το σπίτι είναι 118 τ.μ. δεν έχει επεκταθεί από τότε που κτίστηκε πουθενά! Ξέρετε αν μπορώ να πάω δικαστικά τον απο πάνω για να δεχτεί την τροποποίηση και πόσο μπορεί να κρατήσει? Αν δεν γίνει κάτι εγώ δεν μπορώ να δώσω πίσω τα χρήματα, εφόσον έχουν πάει στην προκαταβολή του άλλου σπιτιού και σε όλα τα άλλα έξοδα. Θα μηνύσω την συμβολαιογράφο για καθυστέρηση, ασυνέπεια γιατί είναι απαράδεκτο να έχεις στείλει την τεχνική έκθεση από 17/01 και να τη δει 15/02 οκτώ μέρες πριν την υπογραφή 28/02 και όταν έχει δεχτεί όλα τα υπόλοιπα δικαιολογητικά. Έτσι δεν είναι? Ο πίνακας της σύστασης τι είναι? εμείς έχουμε τη διανομή κτισμάτων το 1957 που λέει ότι συστήνεται οριζόντιος ιδιοκτησία περίπου 118 τ.μ. που μπορεί ο καθένας χωριστά να εκμεταλλευτεί το κτίσμα του ος βούλεται, γιατί είναι γραμμένο στην καθαρεύουσα. Στην αποδοχή κληρονομιάς δεν έχω σύσταση.\nεχεις καταλαβει τον λογο που αρνιεται την τροποποιηση της συστασης ο απο πανω?\nαν ο λόγος του είναι οικονομικος πρότεινε του, να αναλαβεις εσυ τα εξοδα, δεχεται?\nΤο προτεινα... Ειναι τσακωμενος με την οικογενεια μου και δε με αφηνει ουτε πολυκατοικια να το δωσουμε. Δεν μενουν το εχουν κλειστο. Δηλ. θελει τροποποιηση? Δικαστικα κερδιζεις αν πας? Και ποσο θα παρει αραγε...\nΓια να μη χάνεις χρόνο περιμένοντας απαντήσεις από εδώ, κάνε μια συνάντηση με δικούς σου μηχανικό και συμβολαιογράφο και, εν ανάγκη, επαφή με τον αρμόδιο υποθηκοφύλακα.\n36 λεπτά πριν, tetris said:\nΕυχαριστω. Η συμβολαιογραφος της αγοραστικης δεν δεχεται, το υποθηκοφυλακειο ηταν το πρωτο που πηγα και μου ειπε οτι εξαρταται απο τη συμβολαιογραφο που πρεπει να το γραψει 118τμ. Θα περιμενω την απαντηση τους και μετα μαλλον δικαστικα... Ευχαριστω για την ανταποκριση ολων σας


τα τρόφιμα που σας βοηθούν να οικοδομήσετε μυ - Άσκηση, Ενδέχεται 2020\n9 τρόφιμα που πρέπει να φάτε για να χτίσετε περισσότερους μυς\nΑν θέλετε να φτιάξετε μυϊκές θερμίδες και να πάρετε σέξι ορισμό, πρέπει να δώσετε στο σώμα σας τα δομικά στοιχεία που χρειάζονται και αυτό σημαίνει πρωτεΐνη. Αυτά είναι τα τρόφιμα που θα κάνουν την άντληση σιδήρου να πληρώσει. (Υπόδειξη: Ένα υπέροχο τροπικό φρούτο είναι ένα από αυτά!)\nΗ συνιστώμενη ημερήσια δόση πρωτεΐνης (RDA) είναι 0,8 γραμμάρια ανά κιλό σωματικού βάρους - δηλαδή περίπου 46 γραμμάρια ημερησίως για μια γυναίκα και 56 γραμμάρια ημερησίως για έναν άνδρα. Ωστόσο, ο αριθμός αυτός μπορεί να ποικίλει άγρια ανάλογα με την ημερήσια πρόσληψη θερμίδων και τη σωματική σας δραστηριότητα. Αν είστε σωματική άσκηση, το σώμα σας απαιτεί περισσότερη πρωτεΐνη από τον μέσο άνθρωπο για να αποκαταστήσει τους μυς που καταστρέφεται κατά τη διάρκεια της προπόνησης και να χτίσει νέο μυϊκό ιστό, λέει ο Lisa Davis, PhD, επικεφαλής διατροφικής υπηρεσίας στην κουζίνα του Terra. Ο μέσος εξοπλισμός ανύψωσης βάρους μπορεί να χρειαστεί 1 γραμμάριο πρωτεΐνης ανά χιλιόγραμμο σωματικού βάρους, ενώ ένας επαγγελματίας κατασκευαστής σώματος μπορεί να χρειαστεί 1,5 γραμμάρια ανά κιλό σωματικού βάρους. Μην χάσετε τα 7 σημάδια που δεν παίρνετε αρκετή πρωτεΐνη.\nΟι σπόροι σόγιας έχουν ένα υψηλό προφίλ πρωτεϊνών - μόνο ένα φλιτζάνι, ψημένο, έχει ένα επιβλητικό 37 γραμμάρια. Η σόγια έρχεται επίσης με τη μορφή γάλακτος σόγιας, tempeh, miso και tofu. Το σκληρό tofu συσκευάζει 10 γραμμάρια πρωτεΐνης ανά μισό φλυτζάνι και το πιο σταθερό τόσο το καλύτερο όταν πρόκειται για ποσότητα πρωτεΐνης, λέει ο Δρ. Davis. Η σόγια είναι επίσης πλούσια σε μαγνήσιο, ένα θρεπτικό συστατικό που χρειάζεται για τον ενεργειακό μεταβολισμό, ειδικά όταν αντλίζετε σίδηρο (ή οποιαδήποτε σωματική άσκηση) για να χτίσετε μυς. Διαδραματίζει επίσης ζωτικό ρόλο στην ανάπτυξη και την αποκατάσταση των μυών. Στην πραγματικότητα, το μαγνήσιο είναι τόσο σημαντικό για την οικοδόμηση μυών που μερικές έρευνες δείχνουν ότι παίρνετε συμπληρώματα όταν κάνετε αντιστάσεις για να βοηθήσετε στην αύξηση της δύναμης περαιτέρω, σύμφωνα με την Krissy Kendall, PhD, του bodybuilding.com. Τα χαμηλά επίπεδα μπορεί να οδηγήσουν σε κόπωση, λήθαργο, μειωμένη ισχύ εξόδου και μυϊκές κράμπες, προσθέτει.\nΤο Quinoa είναι μοναδικό στο ότι είναι ένα από τα λίγα φυτικά τρόφιμα που είναι μια πλήρης πρωτεΐνη. Οι πλήρεις πρωτεΐνες περιέχουν και τα εννέα απαραίτητα αμινοξέα που χρειάζεται το σώμα σας, αλλά δεν μπορούν να παράγουν μόνοι τους, λέει ο Δρ. Davis. Παρόλο που οι τρώγοντες κρέατος παίρνουν άφθονες πρωτεΐνες μέσω του βοδινού, του κοτόπουλου, των ψαριών, των αυγών και των γαλακτοκομικών, των χορτοφάγων και των vegans μπορούν να μετατραπούν σε quinoa, που συνήθως θεωρούνται σιτηρά, αλλά στην πραγματικότητα σπόροι. Το Quinoa συσκευάζει σε 8 γραμμάρια πρωτεΐνης ανά φλιτζάνι και αποτελεί καλή πηγή ινών και σιδήρου για εκκίνηση. Εδώ είναι αυτό που η επιστήμη έχει να πει για το καλύτερο σχήμα άσκησης για την οικοδόμηση μυών.\nΟι σπόροι κάνναβης είναι γεμάτοι με πρωτεΐνες, και όχι, δεν θα σας πάρουν με πέτρες. Μόλις τρεις κουταλιές σπόρων κάνναβης (γνωστές και ως καρδιές κάνναβης), θα παράσχουν 10 γραμμάρια πρωτεΐνης και μια υγιή ποσότητα ωμέγα-3 λιπαρών οξέων. Ακριβώς παρακολουθήστε τις μερίδες σας, επειδή σε 50 θερμίδες ανά σούπας, οι θερμίδες από αυτό το υγιές καρδιά μπορείτε να προσθέσετε γρήγορα γρήγορα. Πάρτε την καθημερινή σας δόση προσθέτοντας σπόρους κάνναβης σε ένα λείο, επάνω γιαούρτι ή πλιγούρι βρώμης, ή σε μια σαλάτα.\nστομαχικό πόνο δεξιά από το κουμπί κοιλιά\nΈνα τροπικό φρούτο με πρωτεΐνη; Ο Δρ Ντέιβις λέει ότι αυτός ο εξωτικός καρπός αποδίδει 4,2 γραμμάρια πρωτεΐνης ανά φλιτζάνι. Τα καλά νέα δεν σταματούν εκεί. Δεδομένου ότι η γκουάβα είναι γεμάτη με βιταμίνη C (100 γραμμάρια παρέχει τριπλάσια ποσότητα RDA), είναι επίσης ένας νόστιμος τρόπος για να αποφευχθούν τα σημάδια γήρανσης του δέρματος, καθώς ενισχύει την παραγωγή κολλαγόνου, πράγμα που κάνει την επιδερμίδα να είναι ομαλή. Τα τρόφιμα που συσκευάζονται με βιταμίνη C βελτιώνουν επίσης την κυκλοφορία σας. Τώρα, μάθετε τη ρουτίνα άσκησης 15 λεπτών που λειτουργεί ολόκληρο το σώμα σας.\nΤην επόμενη φορά που θα χρειαστεί να κάνετε μια τυριά ή κρεμώδη σάλτσα ή θέλετε να προσθέσετε τυριά γεύση στο popcorn, δοκιμάστε θρεπτική μαγιά. Τρεις κουταλιές της σούπας περιέχει 12 γραμμάρια πρωτεΐνης και αποτελεί καλή πηγή βιταμινών Β, λέει ο Δρ. Davis. Οι βιταμίνες Β είναι απαραίτητες για τη μυϊκή δύναμη. Βοηθούν επίσης στον μεταβολισμό των αμινοξέων και στον μεταβολισμό των πρωτεϊνών και βοηθούν στην αποκατάσταση των ρωγμών των μυών, ακόμη και επειδή βοηθούν στην πρόληψη της μυϊκής βλάβης.\nΤο να λαμβάνεις αρκετό ασβέστιο είναι σημαντικό όταν χτίζεις μυς επειδή χρειάζεσαι ισχυρά κόκαλα για να αγκυροβολήσεις σωστά τους μυς σου. Το ασβέστιο διαδραματίζει κρίσιμο ρόλο τόσο στη συστολή όσο και στη χαλάρωση των μυών σας, λέει ο Kendall. Εάν δεν πάρετε αρκετό ασβέστιο, θα μπορούσε να οδηγήσει σε μυϊκές κράμπες, καθιστώντας το χυτοσίδηρο όχι τόσο διασκεδαστικό. Το ελληνικό γιαούρτι περιέχει σχεδόν το διπλάσιο της πρωτεΐνης του κανονικού γιαουρτιού, συν τα προβιοτικά και το ασβέστιο που ενισχύει τα οστά, λέει ο Kendall. Μια μερίδα 6 ουγκιών 0 τοις εκατό Fage Το ελληνικό γιαούρτι έχει 20 τοις εκατό της ημερήσιας πρόσληψης ασβεστίου και 18 γραμμάρια πρωτεΐνης. Απλώς προσέξτε τις προσυσκευασμένες αρωματικές ποικιλίες, οι οποίες μπορεί να είναι γεμάτες ζάχαρη. Εάν το απλό ελληνικό γιαούρτι δεν το κάνει για εσάς, δοκιμάστε να τον γλυκαρίσετε με λίγο μέλι ή stevia και μια χούφτα βακκίνια για μια πρόσθετη αντιοξειδωτική γροθιά, λένε ο Kendall. Εδώ είναι 5 απλοί τρόποι για να αποτρέψετε την απώλεια μυών καθώς μεγαλώνετε.\nπόνος στη δεξιά πλευρά της κοιλιάς και στην πλάτη\nΓνωρίζουμε ότι τα περισσότερα θαλασσινά είναι μια καλή πηγή πρωτεΐνης, αλλά ο σολομός κολυμπά στην κορυφή για άλλους λόγους. Θα αποκομίσετε επίσης τα οφέλη από τα λιπαρά του, γνωστικά βελτιωτικά ωμέγα-3 λιπαρά οξέα, λέει ο Kendall. Η επαρκής πρόσληψη ωμέγα-3, σε συνδυασμό με την τακτική άσκηση έχει αποδειχθεί ότι μειώνει το σωματικό λίπος περισσότερο από την άσκηση μόνο του. Μόνο 3 ουγκιές σολομού παράγουν ένα βαρέλι 23 γραμμάρια πρωτεΐνης και μεταξύ 1 και 1,5 γραμμάρια ωμέγα-3. Δείτε πώς μπορείτε να πάρετε περισσότερες πρωτεΐνες στη διατροφή σας εύκολα.\nLean έδαφος βοείου κρέατος\nΚάθε μερίδα βοδινού 3 ουγκιές μας δίνει 23 γραμμάρια πρωτεΐνης και αποτελεί σημαντική πηγή σιδήρου, που ανέρχεται περίπου στο 15 τοις εκατό της συνιστώμενης ημερήσιας πρόσληψης. Επειδή ο σίδηρος είναι τόσο κρίσιμος για τις πρωτεΐνες που εμπλέκονται στη μεταφορά οξυγόνου, τα χαμηλά επίπεδα σιδήρου μπορεί να οδηγήσουν σε κόπωση, μειωμένη ανοσία, αίσθημα αδυναμίας και κακή απόδοση στο γυμναστήριο, λέει ο Kendall. Απλά φροντίστε να επιλέξετε τις 90/10 ή πιο λιτές εκδόσεις των αγαπημένων σας περικοπών για να αποφύγετε το επιπλέον λίπος και τις θερμίδες. Ελέγξτε τις 14 καλύτερες ασκήσεις πάνω στο σώμα για να κάνετε με αλτήρες.\nΟι σκόνες πρωτεϊνών είναι μια νόστιμη επιλογή go-to για αποκατάσταση μετά την προπόνηση ή ως αντικατάσταση γεύματος, αλλά δεν είναι όλες οι σκόνες πρωτεΐνης ίσες. Μου αρέσει να χρησιμοποιώ μια ουσιαστική σκόνη πρωτεΐνης που δεν περιέχει μόνο καθαρή πρωτεΐνη, αλλά έχει και κάποιες ίνες μέσα σε αυτή για συνεχή ενέργεια και πληρότητα, λέει ο Ilana Muhlstein, RD, διατροφολόγος για την Εξερεύνηση Κουζίνας. Οι πιο υγιείς σκόνες πρωτεΐνης πρέπει να έχουν τουλάχιστον 15 γραμμάρια πρωτεΐνης ανά σέσουλα (συνήθως 42 γραμμάρια) και ιδανικά να έχουν τα ίδια, αν όχι περισσότερα, γραμμάρια ινών από τη ζάχαρη, λέει. Σκεφτείτε να αγοράσετε μια σκόνη πρωτεΐνης που έχει επίσης βιταμίνη D, C, σίδηρο και ασβέστιο, ζωτικά θρεπτικά συστατικά που ο Muhlstein λέει ότι οι Αμερικανοί συχνά λείπουν. Αυτοί είναι οι 13 τρόποι που μπορείτε να βελτιώσετε την προπόνησή σας αυτή τη στιγμή.


Την καλύτερη εμφάνιση η Στυλιανή Αναστασιάδη, σήμερα τρίτη μέρα στο Ευρωπαϊκό Νέων Τοξοβολίας – Patratora news - Νέα και Ειδήσεις απο την Πάτρα και την Δυτική ΕλλάδαPatratora news – Νέα και Ειδήσεις απο την Πάτρα και την Δυτική Ελλάδα\nΚυριακή | 24 Ιούνιος, 2018\nΠυροβολισμοί σε εκλογικό κέντρο της Τουρκίας – Αναφορές για νεκρούς – ΒΙΝΤΕΟ\nΑγωνία για την τύχη του 16χρονου Αλέξανδρου\nΤραγική διαπίστωση του ιατροδικαστή – Τι προκάλεσε τον θάνατο του μόλις 8 μηνών μωρού στην Κρήτη\nΠώς έγινε το νέο εργατικό ατύχημα στην Πάτρα: Εργαζόμενος στο Jumbo έχασε το δάχτυλό του – Μεταφέρθηκε με ασθενοφόρο\nΤην καλύτερη εμφάνιση η Στυλιανή Αναστασιάδη, σήμερα τρίτη μέρα στο Ευρωπαϊκό Νέων Τοξοβολίας\n21 Απριλίου 2017 ΡΟΗ ΕΙΔΗΣΕΩΝ, ΣΠΟΡ\nΣυνεχίζεται το “Marathon European Youth Cup 2017” στον Μαραθώνα\nΗ Στυλιανή-Αντιγόνη Αναστασιάδη έκανε την καλύτερη εμφάνιση σήμερα τρίτη αγωνιστική ημέρα στο “Marathon European Youth Cup 2017” της τοξοβολίας που φιλοξενείται στο Δημοτικό Στάδιο της Νέας Μάκρης, φτάνοντας ως τον προημιτελικό της διοργάνωσης.\nΣτο Ολυμπιακό τόξο νέων γυναικών η Αναστασιάδη νίκησε την Εσθονή Μάρις Τέτσμαν με 6-4 στη φάση 1/16. Στην συνέχεια η Αναστασιάδη επικράτησε με το ίδιο σκορ στο 1/8 επί της Ρωσίδας Βικτόρια Χαριτόνοβα και προκρίθηκε στον προημιτελικό. Εκεί γνώρισε την ήττα από τη Γαλλίδα Άλιξ Φιλοπόβιτς με 6-0.\nΣτο 1/16 συμμετείχε επίσης η Φοίβη Συναδινού που αποκλείστηκε από την Ρωσίδα Βλαντισλάβα Σεγκόλκοβα με 6-0 και η Αναστασία Δράκου που ηττήθηκε από τη Γερμανίδα Ελίσα Τάρτλερ επίσης με 6-0. Με το ίδιο σκορ ηττήθηκε η Πολυξένη Μπαρούνη από την Τουρκάλα Γιασεμίν Αναγκόζ.\nΣτο Ολυμπιακό τόξο νεανίδων η Ευαγγελία Αυγερινάκη ηττήθηκε από τη Γαλλίδα Λίσα Μπαρμπελίν με 7-1 στη φάση 1/16, όπως και η Λήδα Ιωάννου από τη Ρωσίδα Ελίνα Σαρίποβα με 6-5. Αντίθετα η Αναστασία Κατσαΐτη νίκησε την Ιταλίδα Σάρα Πολινέλι με 6-2 και προκρίθηκε στην επόμενη φάση. Ωστόσο στο 1/8 δε μπόρεσε να κάμψει την αντίσταση της Γερμανίδας Μαρλέν Φέρντιτς και αποκλείστηκε με 6-0.\nΣτο Ολυμπιακό τόξο νέων ανδρών ο Γιώργος Μπρουτζάκης ηττήθηκε από τον Γάλλο Ιβάν Κάρντατς με 6-0 στη φάση 1/16.\nΣτο Ολυμπιακό τόξο έφηβων ο Σπύρος Καλογερόπουλος ηττήθηκε από τον Βούλγαρο Τοντόρ Πέντοφ με 6-2 στη φάση 1/16. Ο Αριστείδης Σπατάλας επικράτησε επί του Γεωργιανού Σάμπα Γκατενάτζε με 7-1 αλλά στον επόμενο γύρο αποκλείστηκε από τον Βούλγαρο Ιβάν Μπαντσεφ με 6-2. Ο Φίλιππος Αρβανιτίδης-Λυκόκας νίκησε στο 1/16 τον Γεωργιανό Νίκα Ταβντιγκιρίτσε με 6-0 αλλά ηττήθηκε στο 1/8 από τον Γερμανό Ματίας Ποτράφκε με 7-1.\nΣτο σύνθετο τόξο νέων γυναικών η Στυλιανή-Ευαγγελία Κωστάκου αποκλείστηκε από την Ιταλίδα Σάρα Ρετ με 146-135 στη φάση 1/8. Αποκλεισμό γνώρισε και η Κωνσταντίνα Κονιδάρη που έχασε από τη Δανή Σάσα Ράσμουσεν με 134-117. Η Δήμητρα-Μαρία Μπάσια ηττήθηκε από τη Ρωσίδα Ελιζαβέτα Κορόλεβα με 144-114 και η Ίριδα Κόντου από την Τουρκάλα Μπεγκούμ Τοπκάρσι με 137-113.\nΣτο σύνθετο τόξο νεανίδων η Χριστίνα Σέρβου ηττήθηκε από την Ιταλίδα Ελίσα Ρόνερ με 138-114 στη φάση 1/8. Στον ίδιο γύρο η Ελένη Ευσταθίου γνώρισε την ήττα από την Ιταλίδα Αλμπέρτι Καμίλα με 143-136, όπως και η Αλεξάνδρα Ζαϊμίδη από την επίσης Ιταλίδα Ελίσα Μπατσιτσέτο με 140-128. Αποκλεισμό είχαμε και για την Ιωάννα Μανιάτη καθώς ηττήθηκε από την Κροάτισσα Αμάντα Μιλινάριτς με 143-115.\nΣτο σύνθετο τόξο νέων ανδρών ο Δημητρης Λαμπράκης γνώρισε την ήττα από τον Εσθονό Κρίστιαν Πούσεπ με 146-142 στη φάση 1/8.\nΣτο σύνθετο εφήβων ο Μιχάλης-Ευφραίμ Καραφυλάκης ηττήθηκε από τον Βέλγο Σεμπάστιαν Οσνόφσκι με 142-130 στη φάση 1/8. Ο Δημήτρης Δρακιώτης ηττήθηκε από τον Σούνε Ράσμουσεν με 143-133 και ο Παντελής Αναστασιάδης αποκλείστηκε από τον Ιταλό Τζοβάνι Αμπάτι με 142-117. Αποκλεισμό γνώρισε και ο Γιάννης Βαββάς που έχασε από τον Στέφαν Ζαχαρίας από το Λιχτενστάιν με 142-133.\nΧορηγοί – υποστηρικτές του “Marathon European Youth Cup 2017” είναι: ο Δήμος Μαραθώνος, η Περιφέρεια Αττικής, το Υπουργείο Τουρισμού, η alcatel enjoy.now, τα Coffee Island, τα Εκπαιδευτήρια Καίσαρη, το Ίδρυμα Δημ. & Λίλης Σταυροπούλου, το Πανελλήνιο Αθλητικό Σωματείο Γυναικών Καλλιπάτειρα, η Performance 22.\nΤο κόλπο στο ντους που θα σας δώσει περισσότερη ενέργεια το πρωί!\nΚάθε πρωί σκέφτεστε, «ας κάνω ένα ντουσάκι για να ξυπνήσω». Έχετε όμως σκεφτεί το...\nΣάλος στο Μουντιάλ μετά τους αλβανικούς αετούς ποδοσφαιριστών στο ματς Ελβετία – Σερβία – ΦΩΤΟ\nΣφοδρές αντιδράσεις προκάλεσε η κίνηση δύο παικτών αλβανικής καταγωγής που αγωνίζονται με την εθνική...\nΚαλοκαίρι μόνο στο ημερολόγιο! Έρχονται καταιγίδες! 22 Ιουνίου 2018


Αντικατάσταση γονάτων – Γιατί χρησιμοποιείται – La Boda\nΑντικατάσταση γονάτων – Γιατί χρησιμοποιείται\nΗ χειρουργική επέμβαση αντικατάστασης γόνατος (αρθροπλαστική) είναι συνήθως απαραίτητη όταν η άρθρωση του γονάτου φοριέται ή υποστεί βλάβη στο βαθμό που μειώνεται η κινητικότητά σας και αντιμετωπίζετε πόνο ακόμα και κατά την ηρεμία.\nΗ άρθρωση του γόνατος λειτουργεί ως άρθρωση μεταξύ των οστών του ποδιού και είναι ουσιαστικά δύο αρθρώσεις. Ο κύριος σύνδεσμος είναι μεταξύ του μηριαίου οστού του ανώτερου ποδιού (μηρού) και του οστού του οστού του κάτω ποδιού (κνήμης). Ο μικρότερος σύνδεσμος βρίσκεται ανάμεσα στο γόνατο (επιγονατίδα) και στο άνω πόδι (μηριαίο).\nΈνας ομαλός, σκληρός ιστός που ονομάζεται αρθρικός χόνδρος καλύπτει τα άκρα των οστών, επιτρέποντάς τους να ολισθαίνουν ομαλά ο ένας πάνω στον άλλο. Η αρθρική μεμβράνη που καλύπτει τις άλλες επιφάνειες της άρθρωσης του γόνατος παράγει αρθρικό υγρό, το οποίο λιπαίνει τον σύνδεσμο, μειώνοντας την τριβή.\nΕάν ο αρθρικός χόνδρος υποστεί βλάβη ή φθορά, τα άκρα των οστών τρίβονται ή αλέθονται μαζί, προκαλώντας πόνο και δυσκολία στην κίνηση της άρθρωσης του γόνατος.\nΗ αντικατάσταση του αρθρωτού γονάτου με τεχνητό μπορεί να βοηθήσει στη μείωση του πόνου και στην αύξηση της κινητικότητας.\nΟ συνηθέστερος λόγος για τη χειρουργική επέμβαση αντικατάστασης γόνατος είναι η οστεοαρθρίτιδα.\nΗ οστεοαρθρίτιδα στο γόνατο συμβαίνει όταν ο αρθρικός χόνδρος υποστεί βλάβη λόγω φυσικής φθοράς. Τα οστά έχουν μικρή ή καθόλου προστασία για να εμποδίσουν το να τρίβονται μεταξύ τους όταν το γόνατο μετακινείται.\nΤα οστά μπορεί να αντισταθμίσουν αυξάνοντας την παχυσαρκία τους και να δημιουργήσουν οστικές αυξήσεις για να προσπαθήσουν να επισκευαστούν, αλλά αυτό μπορεί να προκαλέσει περισσότερη τριβή και πόνο.\nΆλλες καταστάσεις που μπορεί να κάνουν την αντικατάσταση γόνατος απαραίτητες περιλαμβάνουν\nΜπορεί να σας προσφερθεί χειρουργική επέμβαση αντικατάστασης γόνατος εάν\nΔιαβάστε τις πληροφορίες σχετικά με το πώς γίνεται η χειρουργική επέμβαση αντικατάστασης γόνατος.\nΥπάρχουν εναλλακτικές χειρουργικές επεμβάσεις στην αντικατάσταση του γόνατος, αλλά τα αποτελέσματα συχνά δεν είναι τόσο καλά σε μακροπρόθεσμη βάση. Αυτά περιγράφονται παρακάτω.\nΈνα αρθροσκόπιο (μικροσκοπικό τηλεσκόπιο) εισάγεται μέσω μικρών εντομών στο γόνατο. Το γόνατο ξεπλένεται με αλατούχο διάλυμα και οποιαδήποτε κομμάτια οστού ή χόνδρου απομακρύνονται. Δεν συνιστάται εάν έχετε σοβαρή αρθρίτιδα.\nΧειρουργικές εναλλακτικές λύσεις στην αντικατάσταση του γόνατος\nΕικόνα αντικατάστασης γόνατος\nΜια λειτουργία κλειδαρότρυπας, στην οποία γίνονται μικρές τρύπες στο επιφανειακό στρώμα του οστού με μια μικρή, απότομη “επιλογή”. Αυτό επιτρέπει στα κύτταρα από το βαθύτερο, πλούσιο σε αίμα οστό κάτω από το να έρχονται στην επιφάνεια και να διεγείρουν την ανάπτυξη χόνδρου. Μπορεί να είναι μια καλή επιλογή εάν έχετε μόνο μια μικρή περιοχή κατεστραμμένου χόνδρου. Ωστόσο, τα οφέλη δεν είναι καλά αποδεδειγμένα και τα αποτελέσματα δεν είναι τόσο καλά όσο η αντικατάσταση του γόνατος για σοβαρή αρθρίτιδα.\nΜια ανοιχτή διαδικασία κατά την οποία ο χειρουργός κόβει το οστό του χεριού και το επαναπροσδιορίζει έτσι ώστε το βάρος να μην επικεντρώνεται πλέον στο κατεστραμμένο τμήμα του γόνατος. Μερικές φορές χρησιμοποιείται για νεαρά άτομα με περιορισμένη αρθρίτιδα, όπου μπορεί να αναβληθεί η αντικατάσταση γόνατος. Ωστόσο, συνήθως θα χρειαστείτε αντικατάσταση του γόνατος σε μεταγενέστερη ημερομηνία και η επέμβαση μπορεί να κάνει χειρουργική επέμβαση αντικατάστασης γόνατος δυσκολότερη εάν χρειαστεί.\nΝέος χόνδρος από τα δικά σας κύτταρα αναπτύσσεται σε δοκιμαστικό σωλήνα και εισάγεται στην κατεστραμμένη περιοχή. Χρησιμοποιείται συνήθως για τυχαίο τραυματισμό στο γόνατο και όχι για αρθρίτιδα. Μέχρι στιγμής, το ACI είναι διαθέσιμο μόνο ως μέρος κλινικής δοκιμής.\nΜια λειτουργία κλειδαρότρυπας που περιλαμβάνει τη μεταφορά βύσματος σκληρού χόνδρου, μαζί με μερικά υποκείμενα οστά από άλλο μέρος του γόνατος σας, για να αποκαταστήσετε την κατεστραμμένη επιφάνεια.\nΔιαβάστε τις οδηγίες της NICE σχετικά με τη μωσαϊκή πλαστική για ελαττώματα χόνδρου στο γόνατο.\n1. Ανώτερη πρόσθεση, 2. Κάτω προθέσεις, 3. Την κνήμη 4. Μηριαίο οστό\nPrevious Previous post: Νευρική ανορεξία\nNext Next post: Διάτρηση σώματος